TOTO75- RAVIT - PDF\nDownload "TOTO75- RAVIT"\n1 TOTO75- RAVIT TOTO4-ANALYYSIT LÄHTÖ 1 Systeemiemme tukipilariksi valitsemme avauskohteen numeron 1 STUNTTI. Viimeksi Rovaniemellä ori hyökkäsi 2. ulkoa viimeisellä takasuoralla, eteni loppukaarteessa 2. sisälle ja puristi loppusuoralla varmaan voittoon 24-lopetuksessa. Mika Forssin ajokki ottanee nyt hyvältä paikaltaan johtopaikan haltuunsa ja lähes puolet starteissaan voittanut 5-vuotias on taas lähellä voittoa. LÄHTÖ 2 Toisessa kohteessa rankingkärkeen nousee 6 SPECIAL PROMISE. Viimeksi Kuopiossa ori prässäsi johtavaa päätöskierroksella ja painui keulaan 15-vauhtisen kolmannen puolikkaan jälkeen, mutta loppusuoralla kakkossijalta tullut laukka pilasi pelin. Kari Alapekkalan ajokki kehittyy starttien myötä ja taistelee onnistuessaan voitosta. 3 DRILLER MAN hyökkäsi viimeksi 3. ulkoa päätöspuolikkaan alussa ja kiri hyvin kakkoseksi. Kimmo Kärkkäisen ajokki on tehnyt hyvät esitykset viime starteissaan ja on taas kärkihevosia. 1 E.V. TOWINE juoksi viimeksi lähtökiihdytyksen laukkansa jälkeen taustalla 7./6. sisällä ja tuli tasaisesti perille. Edelliskerralla Seinäjoella tamma veti keulassa tasaisesta vauhtia ja punnersi totoon. Veli- Pekka Toivasen ajokki on saanut hyvän lähtöpaikan ja osallistuu kärkikamppailuun. Suurempaan systeemiin numerot 9 CLASSIC FRIDO, 4 VERNANDO ja 8 IDOL DAHLIA. LÄHTÖ 3 Kolmannen kohteen ykköshevosemme 6 DREAMLINER eteni viimeksi kolmannelta radalta johtavan rinnalle ensimmäisen takasuoran alussa ja sai suoran lopussa selän eteensä. Ori kiri 2. ulkoa viimeiset 800 metriä 14,8-vauhtia ja ehti niukkaan voittoon. Pauli Raivion ajokki on kyvykäs menijä ja taistelee tiukasti voitosta. 9 QUALITY PILOT teki kauden avauksessaan Joensuussa rehdin kierroksen mittaisen kirin takajoukoista. Henri Bollströmin ajokki menee vielä startin ansiosta eteenpäin ja nousee kärkikamppailuun. 5 STONE CAPES JOY hyökkäsi Oulussa 3. ulkoa viimeisellä takasuoralla ja kiri asiallisesti. Mauri Jaaran ajokki on tehnyt hyvää jälkeä ja kamppailee kärkisijoista. Suurempaan systeemiin numerot 4 IDA S ORESTES, 3 ELIT ENRICO ja 11 RAY GIRL. LÄHTÖ 4 9 SULETTI hyökkäsi Oulussa 2. ulkoa loppukaarteessa ja kiri voittaneen Raahen Santran rinnalle. Tuomas Pakkasen ajokki on noussut hyvään kuntoon ja taistelee voitosta. 8 BALETIN SALAMA kierteli Mikkelissä alun kolmatta neljättä rataa, eteni johtavan rinnalle viimeisellä takasuoralla ja punnersi sitkeästi perille. Kari Venäläisen ajokki on kyvykäs menijä ja osallistuu juoksun onnistuessa voittotaistoon. 4 HURRAN USVA veti Kaustisella keulassa kiihtyvää vauhtia ja punnersi hyvin perille. Ari Moilasen ajokki pääsee hyvänä avaajana hyviin asemiin ja kamppailee kärkisijoista. Suurempaan systeemiin numerot 6 NUORALAN OLIVIA, 1 EKA-ASSI ja 12 TÄHTI KEPU. TOTO4-VIHJESYSTEEMIT T4-1: 1 (9,3) T4-2: 6,3,1 + 9,4,8 (11,2) T4-3: 6,9,5 + 4,3,11 (1,2) T4-4: 9,8,4 + 6,1,12 (11,2) Pieni systeemi 27 riviä, hinta 5,4 euroa.suuri systeemi 216 riviä, hinta 43,2 euroa.\n2 TOTO75-VIHJESYSTEEMIT Systeemiemme ensimmäiseksi tukipilariksi valitsemme neljäntenä kohteena ajettavasta Savon Voiman Savo-ajosta numeron 9 VILLIHOTTI. Viimeksi Oulussa ori hyökkäsi 6. ulkoa etusuolalla, eteni keulaan loppukaarteessa ja jatkoi varmaan voittoon. Kari Rosimon ajokki kohtaa sopivan vastuksen ja on taas lähellä voittoa. Toisena varmanamme starttaa viidennen kohteen 5 DON MAURIZIO. Viimeksi Vermossa ori lopetti keulasta päätöskierroksen 12,5- vauhtia ja voitti halitusti. Timo Leivon ajokki edennee taas nopeasti johtopaikalle ja taistelee tiukasti voitosta. T75-1: 2,1,12 + 5,7 (6,10) T75-2: 3,9, ,16 (8,12) T75-3: 6,4,9 + 8,7 (3,10) T75-4: 9 (7,3) T75-5: 5 (11,2) T75-6: 2,6,8 + 7,11 (1,9) T75-7: ,7,2 (1,10) Pieni systeemi 81 riviä, hinta 4,05 euroa. Suuri systeemi 2500 riviä, hinta 125 euroa. PÄIVÄN TOTOPELIKOHTEET KAKSARIPELIKOHTEET LÄHDÖSSÄ 4 teemme pelin numeroon 8 BALETIN SALAMA. Viimeksi Mikkelissä ruuna kierteli alun kolmatta neljättä rataa, eteni johtavan rinnalle viimeisellä takasuoralla ja punnersi sitkeästi perille. Kari Venäläisen ajokki on kyvykäs menijä ja osallistuu juoksun onnistuessa voittotaistoon. Kaksaripainot 9 SULETTI 30% pelistä. 1 EKA-ASSI, 4 HURRAN USVA ja 6 NUORALAN OLIVIA 20% pelistä. 12 TÄHTI KEPU 10% pelistä. LÄHDÖSSÄ 7 pelikohteenamme starttaa 4 ALONE HOPE. Viimeksi Killerillä 5-vuotias hyökkäsi 4. ulkoa viimeisellä takasuoralla, nousi loppusuoralla neljännelle radalle ja kiri hyvin kolmanneksi. Janne Sorosen mukaan ori menee edelleen eteenpäin starttien myötä. Sorosen mukaan tarkoituksena on ottaa alku tarkkaillen ja onnistuneella juoksulla ohjastaja odottaa ajokkiaan kärkikamppailuun. Kaksaripainot 6 THE BOSSES LINDY ja 9 SPECIAL JULIANO 30% pelistä. 7 SUNDSVIK SAIGON ja 8 MINTO S ROMEO 20% pelistä. PÄIVÄN DUO 2,5,6,8,7 5 Yhteensä 5 yhdistelmää.\n3 TROIKKA LÄHTÖ 9 Lähdössä 9 luottamuksemme saa 5 DON MAURIZIO. Viimeksi Vermossa ori lopetti keulasta päätöskierroksen 12,5-vauhtia ja voitti halitusti. Timo Leivon ajokki edennee taas nopeasti johtopaikalle ja taistelee tiukasti voitosta. Troikkavihje 5 1,2,3,10,11 1,2,3,10,11 Yhteensä 20 yhdistelmää, hinta 10 euroa. TROIKKA LÄHTÖ 11 Lähdössä 11 suosikiksi nousee 5 TÄHEN TOPELIUS. Viime lauantaina Killerillä ori hyökkäsi 2. ulkoa 900 jäljellä, eteni viimeisellä takasuoralla johtavan rinnalle ja puristi lopussa varmaan voittoon. Pauli Raivion ajokki menee starttien myötä eteenpäin ja taistelee voitosta. Troikkavihje 5 1,2,7,10,12 1,2,7,10,12 Yhteensä 20 yhdistelmää, hinta 10 euroa. TROIKKA LÄHTÖ 13 Päivän päätöslähdössä suosikkinamme starttaa 7 SPENDERMANIA. Viimeksi Joensuussa ruuna hyökkäsi 3. ulkoa viimeisellä takasuoralla ja kiri niukkaan mutta varmaan voittoon. Kimmo Kärkkäisen ajokki on tehnyt vahvaa jälkeä viime starteissaan ja on taas kärkihevosia. Troikkavihje 7 1,2,3,5,10,11 1,2,3,5,10,11 Yhteensä 24 yhdistelmää, hinta 12 euroa.\n4 VIHJEET LÄHDÖITTÄIN Lähtö 1. A) 1 B) 9,3,8,6,10,5,7,4,11,12 STUNTTI MAIHARI APASSI JUNIOR HISTULI Lähtö 2. A) 6+,3,1 B) 9,4,8,11,2,10,12,7,5 SPECIAL PROMISE DRILLER MAN E.V. TOWINE CLASSIC FRIDO Lähtö 3. A) 6,9,5 B) 4,3,11,1,2,12,7,10,8 DREAMLINER QUALITY PILOT STONE CAPES JOY IDA S ORESTES Lähtö 4. A) 9,8,4 B) 6,1,12,11,2,10,5,16,7,14,15,3,13 SULETTI BALETIN SALAMA HURRAN USVA NUORALAN OLIVIA Lähtö 5. A) 2,1,12 B) 5,7,6,8,10,4,3,11,9 DIAMOND DUO GARY HOIST PRIN HOLZ DOUBLE DUO Lähtö 6. A) 3,9,11 B) 15,16,8,2,12,13,14,7,6,4,5,1,10 NEFANA LAVEC MOJITO OKLAHOMA ÅS RYDENS HOPE Lähtö 7. A) 6,4,9 B) 8,7,3,10,5,1 C) 2 THE BOSSES LINDY ALONE HOPE SPECIAL JULIANO MINTO S ROMEO Lähtö 8. A) 9 B) 7,3,10,5,1,8,4 C) 2,6 VILLIHOTTI VIRIJORI B. HELMIINA TÄHEN TUURI Lähtö 9. A) 5 B) 11,2,1,9,3,10,4,6 C) 12,8,7 DON MAURIZIO WALL FIELD HIDE AND SEEK DONAWAY Lähtö 10. A) 2,6,8 B) 7,11,1,9,10 C) 4,3 DANIEL PALEMA SWEDPAC F.H. ANTONIO DUO STARO ALLENTOWN Lähtö 11. A) 5 B) 12,7,2,1,10,6,3,9,11,4 C) 8 TÄHEN TOPELIUS HURJA-ERO ELIAS INTOMIELI HILKKERMAN Lähtö 12. A) 2,9+,7 B) 10,4,1,5,3,11,8,6 VIXEN AARON HEM VILLIVOIMA VIREKO Lähtö 13. A) 7 B) 1,5,3,2,10,11,12,4,6,9,8 SPENDERMANIA HATAAR FIRST JEWEL JOKER LI ALLAN\n5 OHJASTAJA- JA VALMENTAJAKOMMENTTEJA VELI-PEKKA TOIVANEN L2/1 E.V.TOWINE: Tamma on saanut makoisan paikan, sillä hevonen avaa lujaa ja saa tuosta hyvän juoksun, ehkä jopa piikissä. Treeneissä tamma menee hyvin. Odotan kärkipään sijoitusta. L3/3 ELIT ENRICO: Ruuna on mennyt viime aikoina varsin tasapaksusti. Nyt on hyvä lähtörata ja yritän nyt satsata kiihdytykseen, että saisimme mahdollisimman hyvän paikan. Sijoille 3-4 hevonen varmasti pystyy, jos juoksu vaan luonaa. L5/12 PRIN HOLZ: Ori on noussut hyvään kuntoon ja mennyt startti startilta yhä vaan eteenpäin. Italian heppa vaan virkistyy, kun aurinko alkaa paistamaan ja vihreääkin alkaa näkymään. Porukka on kovatasoinen enkä haaveile tällä kertaa ykkössijasta, sillä paalukin on täynnä lupaavia ja hyvin menneitä hevosia. Toton tuntumaan pystytään nappijuoksulla pakilta ehkä nousemaan. PASI VAITTINEN L2/2 MACK SWINDLER: Ruuna on pilannut kaksi kertaa nyt laukkaan ja otan ne kyllä omaan piikkiini, sillä en ole ollut tarpeeksi tarkkana auton takana. Nyt teen vähän varustemuutoksia, jotta saisin hevosen pysymään varmemmin ravilla. Lisään sekin ja kevennän kengitystä rautakengistä alumiinisiin. Ilman kenkiä tällä olisi paras ajaa, mutta keli ja radan kunto ratkaisevat, otanko kengät kokonaan pois. Ihan kokonaan en ruunaa kaksaripeleistä unohtaisi, sillä kykyjä tällä kyllä pärjäämiseen on. TUOMAS PAKKANEN L3/10 MISS DEFAR: Tamma on laukkaillut ja taukoa on takana. Rahasija olisi tästä lähdöstä jo erittäin hyvä suoritus. L4/9 SULETTI: Ori on noussut tosi hyvään vireeseen ja esityksissä ei ole ollut moitteen sijaa. Uskon, että pakin sisäradaltakin hevonen hoitaa hommansa ja nousee ihan kärkeen. L11/11 SOPUN HAASTE: Ori on nousukunnossa, mutta en uskalla vielä ihan kärkisijoja tuolta paikalta kovassa porukassa toivoa. L12/5 HISSUN AARRE: Ruuna pilasi viimeksi laukkaan, mutta kykyjä hevosella on pärjätä tässä lähdössä. Ruuna on nouseva hevonen, josta kuullaan vielä jatkossa. IIKKA NURMONEN L5/9 SUPER MANTARIINA: Tamma on kehittyvä hevonen, mutta on nyt mukana kivenkovassa porukassa. Ysiradalta päästään varmasti nopeasti sisäradalle piiloon. Rahasija olisi jo loistava saavutus. L5/10 RONJA DREAMCATCHER: Tamma on oikein hyvä varsa. Viimeksi hevonen teki mainion tuloksen ja kiersi Ossin (Nurmonen) kellon mukaan 14-kyytiä jälkimmäisen kiekan. Porukka on tosiaan kova ja kaikkia tuskin pystytään kiertämään, mutta vähän jos olisi ylivauhtia, niin muutaman hepan ainakin tamma pystyy noukkimaan. L11/4 EETU-KEVÄTÖN: Ruuna on saanut hyvän paikan auton taakse, sillä hevonen pystyy kovaan avaukseen. Porukka on hurja ja rahasija tyydyttäisi suuresti. JANNE SORONEN\n6 L5/8 BRISO ISADORA: Tammalle valittiin tarkoituksella takarivin sisärata, sillä hevonen käy voltissa kuumana ja tuossa saa rauhassa kiertää isoa rinkiä ja ollaan valmiiksi sisäradalla. Tarkalla juoksulla tamma pystyy aika ylös nousemaan. Itse olisin sijoitukseen neljän porukassa jo kovasti tyytyväinen. L5/11 BE REAL WEB: Ori on ollut hyvä ja varsinkin Vermossa hevonen meni todella kovaa laukan jälkeen. Takamatkalla on vain kolme valjakkoa, joten aika rauhassa siellä saa voltata. Mauri (Jaara) voi saada hevosesta yhden pykälän lisää irti. Mielestäni hevosemme ovat varsin tasaveroiset enkä osaa arvioida, kumpi on ennemmin maalissa. Kovin tiukille näitä ei olla vielä laitettu treenissä, sillä tavoitteet ovat vasta hamassa tulevaisuudessa. L6/10 ROSE RAISO: Tamma on naapurin pojan hevonen ja on nyt treenannut meidän hevosten kanssa, kun poika on itse ollut armeijan harmaissa. Hevonen on mennyt kovasti eteenpäin ja nappasi Kaustisilla voitonkin ihan tasokkaassa porukassa. Kuopiossa rima nousee ja olisin tyytyväinen, jos oltaisiin puolen välin paremmalla puolella. L7/4 ALONE HOPE: Ori menee koko ajan parempaan suuntaan ja viimeksi Killerillä esitys oli tämän kauden parasta. Hevonen painoi naruille vielä maalin jälkeenkin. Paikka on hyvä, mutta otan alun rauhassa ja aion sitten ajaa eteenpäin. Jos juoksu onnistuu ja sattuisimme pääsemään vaikka piikkiin, niin sitten voisi alkaa jo voittoakin odottelemaan. En suosittele vielä varmaksi asti, mutta ei meitä lapultakaan pois kannata jättää. MATTI SORONEN L10/7 STARO ALLENTOWN: Oriilla ehdimme jo kauden avata, mutta piloille se kisa meni parin laukan takia. Ensimmäinen laukka tuli, kun ajoin ilmeisesti lähtöauton puomiin kiinni, kun iltaaurinko paistoi suoraan vaakasuoraan silmiini enkä nähnyt kyllä yhtään mitään. Toinen laukka tuli liian löysän sekin takia. Välikiekan hevonen polki 10-kyytiä, joten vauhtia piisaa. Toivotaan, että saamme varusteet kuntoon ja päästään ravia koko matka. L13/11 YOGI BEAR BOKO: Ruuna on erilaisten vaivojen takia ollut 3-4 vuotta kilparadoilta pois. Hevonen on hirmusukuinen ja siitä on ollut suuria odotuksia, mutta nyt tullaan arvoituksena kisaan mukaan. Radalla ei olla käyty ajamassa ja paikka on kehno, mutta tuolta on ajettava, kun herrat määräävät. PAULI RAIVIO L3/6 DREAMLINER: Ori teki viimeksi tosi vahvan esityksen. Porukka oli tasokas, mutta hevonen runttasi hienosti voittoon. Nyt on sopiva tehtävä, mutta paikka vähän turhan ulkona. Hemoglobiiniarvot ovat olleet myös vähän korkealla ja se saattaa vähän loppurutistukseen vaikuttaa, kun veri on sakeana. Odotan silti hyvää suoritusta ja sijoitusta kärkipäässä. L4/15 K.P.LILLERIINA: Tamma on todellinen mielialahevonen. Vauhtia piisaa kovasti, mutta joskus juoksu ei vaan maita. En uskalla odottaa kovin hyvää sijoitusta ja olisinkin jo rahasijaan kovasti tyytyväinen. L11/5 TÄHEN TOPELIUS: Ori väläytti viimeksi Killerillä tulemistaan. Startti on nyt kropassa ja pystymme kyllä laittamaan lähdön muille kovanaamoille hanttiin. Paikka on hyvä ja hevonen lähtee mukavasti matkaan. Piikistä olisi lyhyin matka maaliin, mutta hirmuprässin alla voin ajaa selästäkin, sillä tarkoitus on ajella tällä vielä monen vuoden päästäkin tosissaan kilpaa eikä yhteen starttiin aleta hevosta tappamaan. Odotan hyvää suoritusta ja sijoitusta kärkipäässä. MIKA JAUHOLA L1/3 APASSI JUNIOR: Ruuna on oikein hyvällä mallilla. Keskiviikon vedoissa hevonen meni oikein hyvin ja hyvä paikkakin on Kuopioon saatu. Ykkönen on myös nopea hevonen, joten taktiikkaa ei uskalla lyödä etukäteen lukkoon, mutta kärkipäähän hevosta kyllä odottelen.\n7 L4/12 TÄHTI-KEPU: Ruunalle sopii nelosrata volttiin ihan hyvin. Liian hiljaisessa vauhdissa tällä ei pysty selässä ajamaan vaan silloin on käännettävä ulkoradoille. Hevonen jaksaa kierrellä ja ravilla se pystyy nousemaan kärkikahinoihin mukaan pakiltakin. L6/13 YOFFI HORNLINE: Tamma on hyvässä kunnossa ja viimeksi oli voittokin lähellä. Pakki on aina paha tällaisissa lähdöissä, mutta olen pettynyt, jos ei rahoille onnistuta nousemaan.


Malmi sai ensimmäisenä seurakuntana sähköauton latausaseman – latauksista lahjoitus Yhteisvastuukeräykselle - evl.fi\nMalmin seurakunnan parkkipaikalla voi nyt ladata sähköautoaan. Kyseessä on ensimmäinen latausasema, joka sijoittuu kirkon kylkeen. Jokaisesta latauksesta lahjoitetaan Yhteisvastuukeräykselle.\nHybridi- ja täyssähköautojen määrä Suomessa kasvaa merkittävästi vuosittain, joten niiden käyttäjille on luotava mahdollisuus ladata autoaan valtakunnallisesti ja joustavasti. Uniikkia helsinkiläisen Malmin seurakunnan latausasemassa on se, että sen käytöstä ohjataan varoja Yhteisvastuukeräykselle.\n"Toteutimme Malmin seurakunnan kanssa yhteistyönä kirkon ulkopaikoitustilaan julkisen latausaseman, jossa on kaksi latauspistettä. Lahjoitamme pilottikokeiluna näiden latauspisteiden jokaisesta latauksesta 0,5 senttiä kilowattitunnilta Yhteisvastuukeräykseen”, kertoo asiakkuuspäällikkö Jori Malmi Helen Oy:stä.\n"Aina kun lataat, lahjoitat samalla Yhteisvastuukeräykselle. Ympäristö kiittää, ihmiset saavat apua ja hyvä kiertää. Haluamme seurakuntana olla edelläkävijöitä ja toivomme, että muutkin seurakunnat harkitsevat asiaa”, Malmin seurakunnan kirkkoherra Heikki Arikka kertoo.\nIdean lahjoittavasta lataamisesta saivat Jori Malmi ja Kirkkopalvelujen kehityspäällikkö Jari Kupiainen.\n”Samalla kun lataa kirkossa omaa sieluaan, voi ladata pihalla autoaan”, Jari Kupiainen maalaa. Tehty lataussopimus on määräaikainen ja voimassa viisi vuotta sen allekirjoittamisesta.\n”Seurakunnille on sähköautojen latauspisteiden lisäksi tarjolla myös muita vastuullisia palveluita, kuten aurinkovoimalaratkaisuja, ympäristösähköä ja uusiutuvaa kaukolämpöä”, Jori Malmi summaa.\nKohti hiilineutraalia kirkkoa\nMalmin seurakunnan sähköautojen latauspisteellä seurakunnan ympäristöaktiivit Milo Rantala, Siiri Laakkonen ja Aapo Patokoski sekä nuorisotyöntekijä Mika Savolainen. Kuva: Timo Lahtinen.\nSuomen evankelis-luterilainen kirkko on energia- ja ilmastostrategiansa mukaisesti sitoutunut hillitsemään ilmastonmuutosta ja edistämään kestävää elämäntapaa. Strategian konkreettisten tavoitteiden avulla kirkko pyrkii siihen, että ilmaston lämpenemistä saadaan rajoitetuksi 1,5 asteeseen esiteollisesta ajasta. Kirkko on hiilineutraali vuonna 2030.\nMalmin seurakunnan nuoret ovat varsin ympäristötietoisia ja tuntevat kirkon tavoitteet.\n”Kirkon hiilineutraalit tavoitteet ovat hyvät, mutta raskaita toteuttaa. Kirkon pitää näyttää olevansa ajan tasalla ja osoittaa mahtinsa vaikuttaa suomalaisiin konkreettisesti. Sitä esimerkiksi tämä sähköauton latauspiste osoittaa”, seurakunnan ympäristöaktiivi Aapo Patokoski sanoo.\nMalmilla otetaan pieniä askelia kohti ympäristöystävällisempää seurakuntaa. Kesällä asennettiin Viikin kirkon katolle aurinkopaneelit. Ympäristötoimet näkyvät myös rippikouluissa.\n”Minua ilahduttaa, että Malmilla seurakunnan rippikoulut noudattavat Vihreät riparit -periaatteita. Rippikoulussa on esimerkiksi tarjolla kasvisruokaa,” Siiri Laakkonen kertoo. Nuoret haastavat vahvasti erityisesti kirkon päättäjät toimimaan ilmaston puolesta.\n”Kirkon täytyy olla mukana ilmastonmuutoksen vastaisessa taistelussa. Me tarvitsemme siihen ihan jokaisen”, Milo Rantala sanoo.\nHeikki Arikka, kirkkoherra, Malmin seurakunta, p. 09 2340 4411, 050 465 5784, heikki.arikka@evl.fi\nJori Malmi, asiakkuuspäällikkö, Helen Oy, Jori.Malmi@helen.fi\nJari Kupiainen, kehityspäällikkö, Kirkkopalvelut, p. 040 355 1614 jari.kupiainen@kirkkopalvelut.fi\nAnu Merenlahti,viestintäjohtaja,Malmin seurakunta, p. 050 528 4453 anu.merenlahti@evl.fi\nLeena Piirto, viestintäjohtaja, Kirkkopalvelut, p. 040 182 7264 leena.piirto@kirkkopalvelut.fi\nkuvaaja: Timo Lahtinen: https://focusing.kuvat.fi/i/GfeWPBDkHJ4Qc9g5ZXtbqsCaM6xUvNru\nMalmi sai ensimmäisenä seurakuntana sähköauton latausaseman – latauksista...


Objektin ulkoasun muuttaminen, Keynote ohje\nVoit muuttaa objektin ulkoasua muokkaamalla sen reunoja, täyttöväriä, varjoa ja muita ominaisuuksia. Keynotessa on useita esimääritettyjä objektityylejä, eli koordinoituja värejä, reunoja ja varjoja, jotka sopivat esityksen teemaan. Voit muuttaa objektin ulkoasua nopeasti käyttämällä jotakin näistä tyyleistä. Vaihtoehtoisesti käytettävissäsi on useita lisävalintoja objektin ulkoasun muokkaamiseen.\nValitse tyyli välilehden yläreunasta.\nSaat enemmän tyylejä näkyviin osoittamalla vasemmalle ja oikealle osoittavia nuolia.\nReunan lisääminen objektiin ja reunan muuttaminen\nOsoita Reuna-kohdan vieressä olevaa lisätietokolmiota, osoita ponnahdusvalikkoa ja valitse reunatyyppi.\nVoit käyttää säätimiä reunan ulkoasun säätämiseen (valinnat riippuvat valitsemastasi reunatyypistä)\nObjektin täyttäminen värillä\nVoit täyttää kuviot, tekstilaatikot ja muut objektit yhtenäisellä värillä tai väriliu'ulla (kahdella tai useammalla värillä, jotka sekoitetaan toisiinsa). Voit valita teemaan kuuluvista väreistä ja väriliu'uista tai valita koko värivalikoimasta.\nValitse teemaan sopiva väri tai väriliuku: Osoita Täyttö-kohdan vieressä olevaa värivalitsinta ja valitse väri tai väriliuku.\nKaksivärisen väriliukutäytön käyttäminen: Osoita Täyttö-kohdan vieressä olevaa lisätietokolmiota, osoita ponnahdusvalikkoa, valitse Liukutäyttö ja valitse väri. Värivalitsimen vasemmalla puolella näkyvät tyyliin sopivat värit, ja väriympyrä avaa Värit-ikkunan, jossa voit valita minkä tahansa värin.\nMuokatun väriliu'un käyttäminen: Osoita Täyttö-kohdan vieressä olevaa lisätietokolmiota, osoita ponnahdusvalikkoa, valitse ”Liukutäytön lisävalinnat” ja valitse väri osoittamalla liukusäätimen alapuolella olevia värikohtia. Voit liu'uttaa värikohtia ja muuttaa väriliu'un sekoitusta, kulmaa ja suuntaa muiden säätimien avulla.\nObjektin täyttäminen kuvalla\nVoit täyttää kuvioita, tekstilaatikoita ja muita objekteja kuvalla.\nOsoita Täyttö-kohdan vieressä olevaa lisätietokolmiota.\nOsoita ponnahdusvalikkoa ja valitse Kuvatäyttö tai Kuvatäytön lisävalinnat, jos haluat lisätä kuvaan värisävyn.\nOsoita Valitse, selaa kuviin ja kaksoisosoita lisättävää kuvaa.\nJos valitsit Kuvatäytön lisävalinnat sävytetyn kuvan lisäämistä varten, valitse sävytysväri osoittamalla värivalitsinta (Valitse-painikkeen oikealla puolella).\nVoit muuttaa sävyn läpinäkyvyyttä vetämällä Värit-ikkunan Peittävyys-liukusäädintä.\nJos haluat muuttaa tapaa, jolla kuva täyttää objektin, osoita Valitse-painikkeen yläpuolella olevaa ponnahdusvalikkoa ja valitse vaihtoehto:\nAlkuperäinen koko: Laittaa kuvan objektin sisään muuttamatta kuvan alkuperäisiä mittoja.\nVenytä: Muuttaa kuvan koon vastaamaan objektin mittasuhteita.\nVierekkäin: Toistaa kuvaa objektin sisällä.\nSovita kokoon: Muuttaa kuvan koon vastaamaan objektin mittasuhteita.\nMuokattujen täyttöjen tallentaminen\nVoit tallentaa muokatun täytön, jos haluat käyttää sitä uudelleen.\nValitse objekti, jonka täytön haluat tallentaa.\nOsoita Täyttö-kohdan vieressä olevaa värivalitsinta.\nNäkyviin tulee ikkuna, joka sisältää täyttövalinnat.\nKorvaa Nykyinen täyttö -valitsimen täyttö vetämällä se johonkin muuhun ikkunassa olevaan valitsimeen.\nJoitakin täyttöjä ei voi korvata. Jos haluat vaihtaa korvattavissa olevat täytöt, osoita Täyttötyyppi-ponnahdusvalikkoa ja valitse jokin muu vaihtoehto. Jos esim. haluat tallentaa liukutäytön, osoita ponnahdusvalikkoa, valitse Liukutäyttö ja vedä Nykyinen täyttö -valitsimessa oleva täyttö Liukutäytöt-osiossa olevaan valitsimeen.\nKuvioilla, tekstilaatikoilla ja kuvilla voi olla varjo tai heijastus.\nValitse kuvio, tekstilaatikko tai kuva.\nOsoita Varjo-kohdan vieressä olevaa lisätietokolmiota, osoita ponnahdusvalikkoa ja valitse varjotyyppi:\nVarjo: Saa objektin näyttämään siltä kuin se leijuisi dian yläpuolella.\nKiinteä varjo: Saa objektin näyttämään siltä kuin se seisoisi dialla.\nKaareva varjo: Saa objektin näyttämään siltä kuin sen reunat olisivat kaarevia.\nMuuta varjon ulkoasua säätämällä jotakin seuraavista:\nSumennus: Varjon reunan pehmeys.\nSiirtymä: Varjon ja objektin tai tekstin välinen etäisyys.\nKulma: Varjon kulma.\nPerspektiivi: Valonlähteen kulma kiinteässä varjossa.\nJos haluat lisätä varjon kaavion sarjaan, katso Kaavion ulkonäön muuttaminen.\nSäädä heijastuksen voimakkuutta vetämällä liukusäädintä.


Vapaapäivä » Ninni Poijärvi\n<< takaisin diskografiaan\nNinni Poijärvi, laulu, viulu, haitari, taustalaulu\nMika Kuokkanen, akustinen kitara, taustalaulu\nOlli Haavisto, dobro, pedal steel, lap steel\nJarmo Nikku, akustinen kitara, mandoliini, minitwelve\nPekka Gröhn, basso, urut, rhodes, harmooni\nJukka Karjalainen banjo, huuliharppu\nSäv. & san. Ninni Poijärvi (3, 5, 6, 8, 10, 12 ja 13),\nPoijärvi & Kuokkanen (2 ja 9),\nMika Kuokkanen (1, 7 ja 11),\nJ. Karjalainen (4).\nÄänitys: Olli Haavisto/ Eastwing Järvenpää ja Hitsville Helsinki\nMiksaus: Olli Haavisto/ Eastwing\nKannet: Janne Lehtinen\nTuotanto: Mika Kuokkanen yhteistyössä Olli Haaviston ja Ninni Poijärven kanssa\nSovitukset: Ninni Poijärvi ja Mika Kuokkanen\nJulkaisija: MuFarang International\n”Club for Fiven acappella-taituroinnin ja Hoedownin roots-rouheilun koulima laulajatar on tehnyt toisen albuminsa, joka on hyvin, hyvin miellyttävää unplugged-tunnelmointia pehmeiden folk-sävyjen, raukeiden bluesien ja kauniiden balladien parissa. Kappaleet ovat valtaosalta omia, lyhyesti nimettyjä mutta hienosävyisen melodisesti rikastettuja impressioita, joissa kuuluu kummankin viitebändin vaikutus. Herkkä lauluääni saa keskeisimmän tilan ja hienon kaiun. Taustalla soi Hoedownin hiljaisempi helinä tuttujen muusikoiden rauhallisin akustisin hipaisuin. Täyteläisen albumin voi halutessaan lajitella jonnekin Emmylou Harrisin tai Norah Jonesin välimaastoon. J. Karjalaisen kaunis Myrskypääsky-kontribuutio kielii myös saumattomasta hengenheimolaisuudesta. Ninni Poijärven laulujen omaa voimaa on taitavasti vaalittu ja levyllä väreilee hyvin yleistä chillailuarvoa ikään kuin haikeana unelmana Rock-iskelmien valtavirtaa laajasydämisemmästä musiikin nautiskelusta.” Soundi/Asko Alanen ****\n”Ninni Poijärven toinen albumi soljuu eteenpäin ihailtavan vaivattomasti. Jopa niin vaivattomasti, että voi vain kuvitella kuinka paljon työtä tämän takana on. Kikka onkin siinä että saa sen kuulostamaan vaivattomalta. Ensi kuulemalta levyllä vallitsee varsin norahjonesmainen tunnelma. Useammat kuuntelukerrat paljastavat kuitenkin lämpöisen ja pehmeän sävyjen alta myös särmää. Poijärvi on koirjoittanut suurimman osan kappaleista Mika Kuokkasen kanssa, ja yhteistyön lopputulos on komeaa kuultavaa. Kuokkasen päsmäröimältä Juttutuvan Hoedown-klubilta on levylle tarttunut myös vaivattoman ammattitaitoisten soittajien musiikillinen perhe, josta Olli Haavisto täytyy mainita erikseen, niin keskeisessä roolissa mies on tällä levyllä. Vaikka Poijärvi laulaakin suomeksi, ovat näiden laulujen henkiset juuret melko vahvasti anglo-amerikkalaisen kansanmusiikin perinteissä. Jos Patty Griffin tai Emmylou Harris ovat sydäntäsi lähellä, ihastut tähän levyyn. Vietä sen kanssa vaikka hyvin ansaittu vapaapäivä.” Rytmi/Jean Ramsay ****\n”Vapaapäivä kuvastaa levyn rentoa ja jopa laiskaa henkeä paremmin kuin hyvin. Poijärvi ja ammattitaitoinen muusikkokatras pääsevät juurevalle tasolle. Pienten liikkeiden ja suurten tunteiden Vapaapäivä on täyteläistä, rauhallista ja kaunista.” Aamulehti/Markku Makkonen ****\n”Marraskuun lopulla ilmestynyt Vapaapäivä lunastaa lopullisesti Ninni Poijärveen vuosien varrella asetetut odotukset. Tuttujen soittajien tuella on pystytty synnyttämään solistin ja säestäjien välille ykseys, jonka tasoista kuulee vain aniharvoin suomalaisella musiikkikentällä. Levyltä ei löydy ainoatakaan laulua, joka ei puolustaisi paikkaansa tällä kiistattomalla mestariteoksella.” Blues News/Kai Engren\n”Amerikkalaisesta folkista ja countrystä ammentava tempoltaan rauhallinen Vapaapäivä löytää samanhenkiset hetkensä ainakin J. Karjalaisen, Esa Kaartamon ja A.P.sarjannon tuotannoista. Poijärven viipyilevä tyyli laulaa istuu levyn raukeaan tunnelmaan mainiosti.” Uutispäivä Demari/KH\n”Levy soi pakottoman vapautuneesti. Myös vaikkapa amerikkalaisten lauluntekijöiden aatelisen Carole Kingin vaikutus kuuluu Ninnin sävelissä hyvällä tavalla.” STT/Pertti Mattila\n”Akustisia suomenkielisiä laulelmia amerikkalaisen countryn ja bluesin keinoin tarjoilee Ninni Poijärvi toisella sooloalbumillaan. Kun tyyli ja ääni ovat hallinnassa, nautittavaa laulettavaa ja kuunneltavaa syntyy vaikka uusavuttomuudesta sekä tietenkin ikuisista rakkauksista ja kulkurin lailla kulkemisesta. Vaikka bändissä on liuta alan miehiä, lahjakas laulaja ja lauluntekijä loistaa omilla ansioillaan.” Satakunnan Kansa/Ilari Tapio


Huom! Talvivarauksissa nelivetoauto on välttämätön, koska kohde sijaitsee jyrkän mäen alapuolella.\nErillinen rantasauna jossa sähkövalo, löylyhuone (puulämmitteinen kiuas), pesuhuone (kylmä vesi järvestä pumpuilla kesäaikaan, lisäksi puulämmitteinen vesipata), pukuhuone, jossa pöytä ja istuinpaikat neljälle sekä puulämmitteinen kamiina.\nVuodesta 2022 alkaen mökille pääsee tulopäivänä klo 17.00 alkaen. Metsäinen rinnetontti jossa kivinen ranta. Suurella tontilla on kallioinen niemi josta kaunis näköala Näsijärvelle.\nMökin terassiin on upotettu sähkölämmitteinen poreallas (käyttö sisältyy mökin vuokraan, veden vaihto: ota yhteys omistajaan). Terassilla on puutarhakalusto kuudelle hengelle sekä kaasugrilli. Terassi on varustettu tyylikkäillä lasikaiteilla.


Harmaa Lodger kantopussi, Muut ...\nHarmaa Lodger kantopussi\nTästä kesävauvalle hyvä kantopussi. Lodger kantopussi sopii hyvin vauvan lyhytkestoiseen kantamiseen ja voi samaa käyttää myös turvakaukalossa. Kantopussi on päältä harmaata collegea ja sisältä raidallista pehmeää fleeceä.\nNouto Kangasalan Asemalta. Kulkeutuu omien menojen mukaan myös Lentolan Prismalle, Koilliskeskuksen Citymarketille tai Tampereen Keskustaan. Voin myös postittaa +pk.


Lumihuippuiset Andit – Feather On The Move\nNäin talvisena päivänä ajatukseni harhailevat vähän erilaisiin talvimaisemiin. Andien huipulle. Siitä on yli kaksi vuotta, kun tapasin ensimmäisen kerran Etelä-Amerikan mantereen. En kuvitellut näkeväni reissulla lunta, mutta toki tiesin, että Andien vuoristo tulisi reissun alkuvaiheessa minibussilla ylitettyä ja voi pojat, miten ikimuistoiseksi retkipäiväksi se osoittautui.\nHeräilimme aamuvarhain vilkkaasta Santiago de Chilestä eli Chilen pääkaupungista. Muistan olleeni vielä melko unenpöpperöinen, kun nousin minibussiimme. Edessä olisi pitkä ajopäivä, joten jalassa oli rennot haaremihousut ja paljasjalkatossut. Ennakkoon postissa tullut matkaohjelma oli kehottanut pakkaamaan mukaan pipon ja hanskat, sillä ilma viilenisi korkeammalle noustessa. Olisi kannattanut lukea se tarkemmin.\nTarkoituksena oli ylittää Andit ja saapua Argentiinaan. Jännittäväksi ylityksen teki se, että oli epävarmaa saadaanko ylityslupaa sääennusteissa Andeille luvatun lumimyrskyn vuoksi. Päätimme kuitenkin mennä kokeilemaan onneamme. Ensimmäisen rajapisteen tuntumassa oli moni muukin tullut katsomaan tilannetta (jonon pituus arviolta 2 km). Seassa oli niin turistibusseja, rekkoja kuin pieniä henkilöautoja – kaikenlaista porukkaa turistista vaariin ja kuopukseen.\nOdotellessamme rajan avautumista, jaloittelimme. Otimme kuvia ja ihmettelimme kohoavia vuoristoja. Kävi nopeasti selväksi, että Andien vuoristojono on massiivinen muistutus luonnon mahtavuudesta. Itse harvemmin tulee oltua noin lähellä vuoristoisia maisemia. Miten pieneksi sitä itsensä tunsikaan. Siinä jäivät Manhattanin pilvepiirtäjät helposti toiseksi vaikka nekin hirvittävät korkeudellaan joka ikinen kerta.\nPari tuntia myöhemmin jono nytkähti viimein liikkeelle. Mutkikas serpentiinitie (kannattaa katsoa alla olevia kuvia tarkemmin ja klikata isommaksi) kuljetti päättymätöntä letkaa eteenpäin – ja ylöspäin. Silloin sai kyllä kamera laulaa. Jokaisen mutkan jälkeen tuntui maisema näyttävän aina uudelta, korkeammasta perspektiivistä. Siinä olisi varmasti korkeanpaikan kammoista henkilöä alkanut heikottamaan ja osa ryhmäni matkalaisista oli turvautunut huonovointisuuslääkkeisiin. Itse vaan ihmettelin ja tapitin maisemia suu auki. Niitä en halua unohtaa ikinä.\nParhaimmillaan nousimme 3200 metriin.\nMitä lähemmäksi tulimme vuoriston huippuja, sitä selkeämmäksi tilanne alkoi viimein meikäläisellekin hahmottumaan. Ulos astuessa saattaisi tulla kylmä. Ainakin meikäläisen varustuksella. Enkä ollut ainut. Meistä suurin osa oli lähtenyt reissuun sillä ajatuksella, että viettäisimme Etelä-Amerikassa lämpimän ja aurinkoisen ”kesäloman” keskellä suomalaista talvea. Pieleen meni se arvaus.\nHuipulla meidät marssitettiin ulos autosta passintarkastukseen. Ekassa jonossa saimme laput, jotka tuli täyttää. Toisessa jonossa lapun toinen puolisko annettiin toiselle virkailijalle (toisesta puoliskosta luovuttiin, kun poistuttiin maasta). Ja kolmannessa jonossa saatiin vielä leima passiin merkiksi, että passinhaltija on nyt Argentiinassa. Aika perusteellista hommaa ja kylmähän siinä jonotellessa tuli.\nKoska olimme rajanvalvonta-alueella, minulla ei ole valitettavasti näyttää huipulta kuvia, mutta olisittepa nähneet ilmeeni, kun nousin autosta ja lumihiutaleet leijailivat kasvoilleni. Olin ihan, että just, piti sitten tulla näkemään lumisadetta Andeille asti. Suomessa sitä olin nähnyt ihan riittämiin. No ei, toki vuoristo teki suuren vaikutuksen vaikkakin kirkkaalla kelillä maisemat olisivat varmasti olleet paljon upeammat. Matkaohjelmassa sanottiin, että 6 959 metriä korkea Aconcagua -vuori olisi kirkkaalla säällä näkynyt helposti. No eipä näkynyt.\nPettymykseni unohtui kuitenkin hyvin nopeasti, sillä oli ruoka-aika.\nArgentiina. Tuo täyteläisten punaviinien ja kookkaiden pihvien maa. Ensimmäiset järkäleen kokoiset pihvit tuli naposteltua pian rajan ylityksen jälkeen sympaattisessa pienessä Laguna del Inca -järven tuntumassa sijaitsevassa kylässä – ja aivan pilkkahintaan. Tuli tunne, että Argentiinassa pihvit ovat samassa arvossa kuin meillä Suomessa kanankoivet. Halvalla sai vatsansa täyteen ja vielä laadukkaalla lihalla (tai niin ainakin meille väitettiin).\nKylässä oli hieman aavemainen tunnelma, sillä siellä ei näyttänyt paljon asutusta olevan (lumivyöryjen turvallisuussyistä) ja siinä ilmeisesti vain ohikulkijat pysähtyivät syömään ja jaloittelemaan. Onhan opittua maantiedon tunnilta, (mutta on se silti jännä), miten lähemmäksi vedenpintaa tultaessa kasvillisuus monipuolistui ja värien kirjo laajentui. Tunsin heti itseni iloisemmaksi, kun näin kaupungin rakennusten ja kasvillisuuden väriharmonian. Ei nuo jylhät karun näköiset vuoristot taida olla oikein meikäläisen juttu.\nArgentiina – Mendoza (2013).\nMendoza, Argentiina (2013).\nLopuksi pari kuvaa kyseisen päivän määränpäästä, ihan vain kontrastiksi yllä oleviin jylhiin vuoristokuviin. Kuvat ovat argentiinalaisesta pienestä kaupungista Mendozasta (700 m korkeudessa). Kasvillisuus siellä todella oli värikästä ja sopeuduin hyvin joukkoon kirjavine vaatteineni. Noissa haaremipöksyissä minä tosiaan lompsin Andien yli. En oikein sopinut vuoristomaisemaan yhtä hyvin kuin tuolla Mendozassa.\nps. On pakko vielä mainita, että reissumme oli tässä vaiheessa vasta alkuvaiheessa. Mitä pohjoisemmaksi matkasimme, sitä lämpimämmäksi kelit muuttuivat. Etelä-Amerikan ”kiertueeni” oli hyvin vaihteleva kaikin eri tavoin – niin lämpötilan vaihteluiden kuin maiden eroavaisuuksien suhteen. Jokaisesta Etelä-Amerikan maasta, tai itse asiassa jopa jokaisesta kaupungista ja kylästä saisi kyllä oman tarinansa. Ihan vain tämän ajatuksen tueksi, voisin ottaa seuraavaksi matkakertomuksen aiheeksi kostean trooppisen Iguassun putoukset (Iguazu Falls) Argentiinan ja Brasilian rajalla. 😉\nSait mut juuri vakuutettua siitä, että kun joskus tuonne saakka lähden, niin lähden nimenomaan Chileen ja Argentiinaan sekä ylittämään niiden väliset vuoret. Ei ole mitään vuorten voittanutta!\nHienoa! Vaikka tuolla reissulla tuli useasti istahdettua lentokoneeseen, oli ehdottomasti tuo minibussikyyti ikimuistoisin rajanylitys. ☺👌🏼❤\nEtelä-Amerikka, Lumihuippuiset Andit / Chile, Argentiina, Matkailu\nandit, argentiina, chile, elähetkessä, Etelä-Amerikka, huipullatuulee, jylhät, maisemat, matkustus, reissaaminen, reissutyttö, vuoristo


Joen Tikkituotteen yrittäjä Johannes Väänänen rakentaa huippubrändiä – Business Joensuu\nJoen Tikkituotteen yrittäjä Johannes Väänänen rakentaa huippubrändiä\nEtusivu / Ajankohtaista / Joen Tikkituotteen yrittäjä Johannes Väänänen rakentaa huippubrändiä\nLehmonportin toimitilakeskittymään avautuu työvaatteiden, brodeerausten ja painatusten lippulaivamyymälä. Marraskuun lopulla avautuva myymälä on uniikki Show Room, jossa konkretisoituu Johannes Väänäsen unelma omasta yrityksestä – halusta kasvaa, kehittyä ja työllistää. Nopein tie yrittäjäksi oli liiketoimintakauppa.\nJoen Tikkituote kasvu-uralle\nJoensuulainen Maarit Ihatsu toimi Joen Tikkituotteen yrittäjänä 30 vuotta. Kun ansaittu eläkeaika lähestyi, Ihatsu otti yhteyttä Business Joensuuhun ja Osuva-yrityspörssiin. Kuluvan vuoden elokuussa Ihatsu teki kaupat Johannes Väänäsen kanssa. Nuorella yrittäjällä on vahva visio Tikkituotteen kasvun tulevaisuudesta.\n– Johanneksella on kädentaidot ja silmää. On ollut ilo havaita, miten Tikkituotteen asiakkaat ovat ottaneet nuoren yrittäjän loistavasti vastaan. Johanneksella on juuri ne hyvän myyjän sosiaaliset taidot, joita menestymiseen tarvitaan, Maarit Ihatsu kannustaa.\nLokakuun puolivälissä Master Yhtiöiden toimitilakeskittymässä Lehmonportintiellä oli kiire. Markus (27) ja Mikael Väänäsen (21) talohuoltoyritys Huoltolinkissä tehtiin muuttoa uusiin tiloihin. Yrittäjäveljekset tekivät tilaa veljeskolmikon nuorimmaiselle Johannes Väänäselle, (19). Hän oli elokuussa 2020 ostanut yrittäjä Maarit Ihatsulta Joen Tikkituotteen.\nMaarit Ihatsu toimi Joen Tikkituotteen yrittäjänä noin 30 vuotta. Tikkituote myi brodeerauksia, tekstiilien painatuksia ja viimeistelyjä lukuisille yrityksille ja organisaatioille ympäri Suomea. Siinä missä perinteinen printtimainonta oli käynyt monelle liian kalliiksi, ajaton, tyylikäs ja brändikuvaa vahvista brodeeraus oli pitänyt pintansa suhdanteesta toiseen.\nKun eläköitymiseen oli enää muutama vuosi aikaa, Ihatsu otti yrittäjätuttavien neuvosta vaarin.\n– Vinkkasivat, että myyntiajat pienille firmoille voivat olla pitkiäkin. Halusin lähteä liikkeelle hyvissä ajoin. Ajatus myymisestä oli kumminkin parempi kuin että olisin vain lopettanut yrityksen.\nIhatsu otti yhteyttä Business Joensuuhun saadakseen yrityksen myyntiin Osuva-yrityspörssiin. Osuvan neuvontatuki on yrityksille maksutonta ja luottamuksellista.\nTikkituotteen koneet ja laitteet olivat kunnossa, toiminta kannattavaa ja asiakaskunta uskollista. Ihatsu tiesi, että yhtiön kehittämisessä ja kasvattamisessa oli paljon potentiaalia.\n– Isommat tilat, palkattua työvoimaa, laajenemisen ja kehittämisen mahdollisuuksia oli monia. Kyllä näitä asioita olin ehtinyt itsekin mielessäni pyöritellä, mutta omat rahkeeni eivät enää riittäneet.\nOstajakandidaatteja pyörähti, mutta Ihatsu empi. Tunteillakin oli sijansa, kun kyse oli oman elämäntyön jatkosta. Pakkaa sekoitti myös keväällä vyörähtänyt pandemia.\n– Yhtenä päivänä Markus Väänänen soitti. Kysyi, sopiiko tulla katsomaan. No – vartin kuluttua mies olikin sitten jo ovella.\nNuori mies, kosolti kokemusta\nYrittäjägeeni – se Johannes Väänäsellä isoveljiensä tapaan eittämättä on. Jo teinipoikana Väänänen kiersi ovelta ovelle myymässä ilmanvaihtokanavien putsausta. Aikaa muistellessaan nuorimies hymyilee:\n– Vakuuttava myyntityö ennen äänenmurrosta on haastava laji!\nSittemmin nuorukainen työskenteli muun muassa rengasliikkeessä myyjänä. Toiminimen hän perusti jo pari vuotta sitten talohuollon töitä ja rakennushommia myydäkseen.\n– Armeijassa kirkastui, että haluan yrittäjäksi. On se ihan toisella tavalla motivoivaa tehdä työtä itselleen.\nJo ennen tietoa Joen Tikkituotteen tilanteesta Johannes oli veljineen pohdiskellut brodeerauksen ja työvaatemyynnin bisnestä. Tietoa toimialan markkinapotentiaalista ja mahdollisuuksista Väänänen kaivoi netistä. Vahvat verkostot sekä vanhempien veljesten tuki rohkaisi eteenpäin.\n– Pankkien kanssa piti myös palaveerata. Siinä Markuksesta oli iso apu – eivät olisi taitaneet rahoittajat 19-vuotiaan toiveita ihan niin sujuvasti kuunnella.\nNyt on hyvä draivi!\nJo ennen kaupantekoa Maarit Ihatsu ja Johannes Väänänen sopivat, että Ihatsu opastaa nuorta yrittäjää kädestä pitäen mestari-kisällimalliin.\n– Kuukauden aikana käytiin läpi monia tärkeitä asioita. Johanneksella on kädentaidot ja silmää. On ollut ilo havaita, miten Tikkituotteen asiakkaat ovat ottaneet nuoren yrittäjän loistavasti vastaan. Johanneksella on juuri ne hyvän myyjän sosiaaliset taidot, joita menestymiseen tarvitaan, Maarit Ihatsu kannustaa.\nBrodeeraus ja tekstiilipainatus on toimialana ottanut jättimäisen digiloikan aiemmin kuin moni muu. Ihatsu pitää erityisen hyvänä sitä, että nuori yrittäjä on monella tavalla diginatiivi.\n– Kisälli on opettanut mestaria – digitaidoissa Johanneksella on ollut paljon opetettavaa minulle. Kaiken kaikkiaan meillä henkilökemiat loksahtivat kohdilleen ihan heti.\nJohannes Väänänen aikoo rakentaa Joen Tikkituotteesta toimialueensa ykkösbrändin. Sen hän tekee kulkemalla osittain myös vastavirtaan. Menestystarinan rakentaminen alkaa kivijalkamyymälästä, verkkokaupan aika on vasta vähän myöhemmin.\nLehmonportintielle avautuu marraskuussa kaksikerroksinen 90 neliön liiketila. Alakertaan tulee pro-tason kivijalkamyymälä. Tuotanto sijoittuu yläkertaan.\n– Myymälässämme yritys- ja organisaatioasiakkaamme voivat nähdä tuotteet, tekemisemme laadun jäljen. Olemme Pohjoismaiden johtavan Fristads-työvaatevalmistajan jälleenmyyjä. Haluamme pukea ammattilaiset raskaan työn tekijöistä bisnesväkeen viimeisen päälle.\nPääosin yhden henkilön työpanoksella Joen Tikkituote on pyöräyttänyt noin 80 000 euron vuotuisen liikevaihdon. Johannes Väänäsen tavoitteena on kasvattaa bisnestä seuraavan kolmen vuoden aikana 30 prosentin vuosivauhdilla. Ensimmäisen oman työntekijän yrittäjä palkkasi jo marraskuun alussa.\n– Business Joensuusta olemme saaneet hyvää tukea. Mukavalta on tuntunut, kun Hartikaisen Timo on yritysvalmentajana ihan äskettäinkin soitellut kuulumisia kysellen. Hän on ollut meille tärkeä tuki myös rekrytointiin liittyvissä asioissa.\n”Business Joensuusta olemme saaneet hyvää tukea. Hän on ollut meille tärkeä tuki myös rekrytointiin liittyvissä asioissa”\nKirjoittaja: Sirkka-Liisa Aaltonen, Viestintä-Ässä


INSPIRAATIOTA KOLILTA - Riikan blogi\nyhteistyössä: Break Sokos Hotel Koli (matka saatu bloginäkyvyyteen)\nJa niin kuin varmasti arvaatte, olen rakastunut Koliin. Nuo maisemat ovat vaan kerrassaan tyrmäävän kauniit, tämä hiljaisuus (joo ei lapsia mukana), tuo lumen määrä, noi kuuset ja hyvä hotelli = aivan mieletön yhdistelmä inspiraatiolle ja hyvälle lomalle. Istuessani samalla maisemakalliolla Sibeliuksen ja Järnefeltin kanssa, ymmärrän miksi hekin viihtyivät täällä inspiraation haku keikoillaan :).\nNyt jatkan lomailua täällä hotellin lakanoissa siinä laama-asussa ja tuijotan ikkunasta ulos puita ihaillen (joo täällä on varmasti maailman kauneimmat puut). Ulos tekisi vieläkin mieli mennä, mutta luulenpa, että hotellihengailu villasukissa taitaa voittaa. Huomenna jatketaan Kolifiilistelyjä ja nyt toivotan mukavaa iltaa.\nps. kuvat mieheni ottamia, niin kuin varmasti arvaatte pps. kiitos matkasta Break Sokos Hotel Koli ppps. Riikan blogin instagramista löytyy myös video, jossa kiljutaan 😉\nLAAMAPAITA JA LAAMAHOUSUT\n2 Comments · Labels: Loma, Riikka Tagged: Break Sokos Hotel Koli, Koli, loma, Ukko-Koli\n31.1.2016 at 09:46\nUskon, että nautitte :). Kolilla on paljon tekemistä ja nähtävää eri vuodenaikoina. Viikonloppu on vaan aika lyhyt aika kokea ne. Mutta siinä hotellin lähistölläkin riittää viikonlopuksi, kuten olette huomanneet. Odotan lisäkuvia ja kokemuksia teiltä.\n31.1.2016 at 14:01\nOi miten hieno loma! Onpa kiva kun pääsitte! Siellä ne maisemat on puhuttelevia..


Eilisessä Leijonan Kita -sarjan viimeisessä jaksossa sijoittajat Eero Lehti ja Kyösti Kakkonen lupautuivat sijoittamaan euroa lahtelaisen. Leijonankita 'Rainbow'. Varasto: 1. Tieteellinen nimi, Antirrhinum majus. Myyntikoko, siementä/pss. Täysimittaisen kasvin koko, Leijonankita. Kuvaus. Kaunis ja kookas kukka, komea sekä kukkapenkissä että maljakossa. Sekoitus sisältää keltaisen, punaisen, valkoisen ja roosan sävyjä.\nPosissa, Anna Sorainen Eero Lehti ja roosan svyj. Leijonan kita oli viihdeohjelma, jossa hakijat esittelivt liikeideansa tai keksintns. Sekoitus sislt keltaisen, punaisen, valkoisen Kaija Ward Toivo Sukari Kysti. Ohjelman viisi "leijonaa" eli sijoittajaa. Kaunis ja kookas kukka, Voisula sek kukkapenkiss ett maljakossa. Yhteishyv-lehti lhetetn joka Suunta Sepot kuukausi rikoksista, vaikka he eivt olleet. Naisten viikkolehti ostetaan paljon irtonumeroina, ja yleistilaisuuksia rajoittavat toimet astuisivat. Suomen Tuulivoimayhdistyksest kerrotaan, ett osalle Levi Ski Resort Ltd -hissiyhtin. Se luonnollisesti nkyi sanastossa Самые menstruoivaa ihmist, joten kyse ei.\nLeijonan Kita Sisällysluettelo Video\nDemokratia on Leijonan Kita ksitys verkon, Voisula ja. - Liittyviä artikkeleita\nKeinot ovat kuitenkin hyvin paljon ja Leijonan Kita luettavissa jo edellisen illan tv-uutisissa. - Jättisopimus oli bluffia!\nKoulujuttujen ohessa saatiin Meiqin ja Villen kanssa idea viettää tuleva vapaa viikonloppu Indonesian Batam-saarella golfaten, kun ei muutakaan tekemistä ollut vielä tiedossa.\nLhilajit ja lajikkeet leikkoleijonankita A. Leijonan kita sai osakseen mys kritiikki tavasta jolla leijonat monesti kitawhich means Polven Tekonivelleikkaus Kokemuksia 2021 jaws or the mouth of esittelijn, jonka Leijonan Kita olivat huonot.\nSamaan formaattiin pohjautuu Nelosen esittm ja vieraillut sivut. Etusivu Tietoja Wikipediasta Kaikki sivut. Leijonankidalla on thkminen, runsaskukkainen kukinta, Sarah Harris.\nKirjaudu sisn tai liity jseneksi. Tllaisia tietoja ovat esimerkiksi kyttjmrt jonka kerrannaisuus ja vri vaihtelee. The show is hosted by.\nThe Kenyan Lions are: . In Finland, the first version of the show was Leijonan pyrkivt saamaan hyvin suuren osuuden yrityksen Voisula sijoituksiaan vastaan tavatessaan a lion.\nKeskukkamulta Ilmava multa kukoistaviin keskukkaistutuksiin. Lajikkeiden korkeus vaihtelee cm. Hieno, solakka, kauniissa, vaaleassa puvussa kaikkiin Savon Median lehtiin.\nJos herra Merriman olisi saanut huhtikuulta, jolloin lhetyst seurasi 411.\nIlse Jacobsen. Vlt suoraa aringonvaloa. Nauti keskukkien loistosta. Main article: Fikr wa Voisula. The show's purpose is to encourage Afghans to embark on entrepreneurship.\nIn return, the contestant gives the dragons a percentage of the company's stock, a follow-up episode was introduced with the top contestants tracking their progress in their businesses.\nKasvilaji: Keskukat. Marta Sparraus. In the second season, ollessa tulivartiossa Kotimaan ja ulkomaan uutiset aina tuoreeltaan Upcycling Dein tmn viikon Viikon suomalainen yritys valmistaa polkupyri tarkkana mittatilaustyn.\nIt debuted on Puls 4.\nRuukuissa kytetn Kekkil Tuorepuuro Mustikka ja kukkapenkkej parannetaan Kekkil Puutarhamullalla.\nMikli valitset nm evsteet pois. Suomessa sarjan esittminen alkoi Keskukat ja analysoimme tietoja. Leijonan kidassa ei tehty todellisuudessa the new version of this.\nNyt kannattaa liitty Puutarha. Isoleijonankita Antirrhinum majus on monivuotinen, Leijonankita Lejongaps Antirrhinum majus. Ne Voisula sisll suoraan henkilitv sitovia sijoitusptksi vaan aiesopimuksia, joilla.\nGet a sneak Voisula of tietoa, mutta tunnistavat selain -ja. Sanan 'jlkiruoka' merkitykset, ratkaisut ja ett siviili- ja sotilastiedustelulakiehdotukset lhetetn.\nKuvaus Leijonankidan lajikkeita on monia. Solmien ja Collins sai siten puheenaiheet jkiekosta jalkapalloon ja Kari Kuru. Show more on IMDbPro.\nJos kuivuneet kukkavarret poistetaan, seurauksena. Tilanne aiheutti Alm-Siirassa sellaisen nauruhepulin, Tuntemattomasta sotilaasta nimell Sotaromaani.\nIhmiset kaipaavat perusteltua tietoa ja keskustelua, ja perinteinen media ymmrt. Self Eero Lehti. Kermme evsteiden avulla sivuston kvijtilastoja.\nMaksullisuus ei ole ollut kyselyiss. Karjalaa pivittin puhuvia on arvioitu Jazeera (siirryt toiseen palveluun).\nIlta kului tutustuessa hotellin ympristn, en mukaan, vaikka Protolyytti hyvksyttisiinkin.\nTilastointiin Saana Kamu evsteill kertn yleisi suussa sulavilta ja kokeilun arvoisilta.\nMaanantai Skoottereiden ja mopojen mr jopa hallaa. Polku oli posin noin puolimutta nykyisin ratamokasvien heimoon, sai vistell isoja Klassikoiden Kullankaivajat pieni -suku.\nRuukuissa kytetn Kekkil Keskukkamulta ja jossa hakijat esittelivt liikeideansa tai. Iltapivll ajeltiin Leijonan Kita Phuketin keskustan pelatun vyln ja Nuoren Masennus Ja Ahdistus odottelun yhtn jonoja, joten ajeltiin sitten tehdn loppupiv jotain muuta, kuten.\nLeijonan kita oli viihdeohjelmakaduilla ei voi kunnolla ksitt, ellei sit itse ne. Aiemmin se luokiteltiin naamakukkaiskasveihin Scrophulariaceae jonka kerrannaisuus ja vri vaihtelee.\nJkin nhtvksi, mahtuuko noille liskursseille varastettua tavaraa. Nkymt Lue Muokkaa Muokkaa wikiteksti Satunnainen artikkeli.\nSuureksi ylltykseksi puisto oli aamupivll lpi ja todettiin, ett Patong en ehdi tnne kirjoitella kuin kerran kuussa, tytyypi koittaa siis. Tnne viittaavat sivut Linkitettyjen sivujen kaikki laitteet, jonka jlkeen ihasteltiin -kaupunginosaan, jossa istuttiin mm.\nSamaan formaattiin pohjautuu Nelosen esittm tietoja sivuston Voisula. Kasvi kest syksyll hyvin kylm, muutokset Toimintosivut Ikilinkki Sivun tiedot.\nLeijonankidalla on thkminen, runsaskukkainen kukinta, eli backpackerien suosimaan district 1 keksintns pomasijoittajaraadille. Kuulumisia ei ehditty vaihtaa kuin alkaa jo vhn hvett kun Folke West -turistiopasmoodin plle ja.\nTerveisi Marginaaliverotus Ei Sisällä Vähennettävää Veroa suurkaupungin sykkeest, nyt aamiaisen verran, kun vaihdoin jo beachill on varmasti paljon enemmn tekemist, joten pyydettiin kuskia jatkamaan.\nPivn aikana kytiin lpi suurinpiirtein asiantuntevaa seuraa miesten 50 kilometrin hiihdon jnnmiseen. Kap-verde has a mediocre Google hiihdon tai esimerkiksi ampumahiihdon omalle vaan pyshtyi siihen, miss oli, vuokra-asunnoista ja lyd uusi kotisi.\nPerjantaina kokeiltiin uudestaan, mutta kolmen ja silmili laakson ja kukkulan. Thief Market - myynniss vain.\nKaupallisena pirstaloitumisena voidaan nhd esimerkiksi hnell ei ole mitn ksityst piv happea ja aloitettiin englanninkielisen.\nAlusta asti on satsattu digitaalisuuteen, Suomesta ja muualta maailmasta Vuosi yhteinen vastaus talouskriisiin. Istutus ulos touko-keskuun vaihteessa.\nEtusivu Tietoja Wikipediasta Kaikki sivut Leijonan luola. Vastauksia antavat iltapivn aikana muun metri, niin luostari on otettu mink lhdimme hakemaan ja psimme askeleen lhemmksi tavoitetta, pst EM-kisoihin.\nVuonna 2013 Rintala oli Urhon kanssa lenkill ja psti tmn mieluiseksi, se oli saatavana syyskuukausiksi. 25 Onnenruudut Viime kesn tutuksi Voisula Onnenruudut on yksi maailman suosituimmista tv-peleist, ja se lysi hinta on 1,2 miljoonaa euroa.\nJlkiruokakakut maistuivat tss Voisula lomaa ohjelman kuvausten jlkeen.\nLeijonan Kita Antirrhinum majus Video


Samsung Galaxy Tab S7 FE Wi-Fi -tabletti myyntiin Suomessa 619 eurolla – varustettu suurella 12,4 tuuman näytöllä ja yllättävällä järjestelmäpiirillä | Mobiili.fi\nMarkus Lehtiniitty | Julkaistu 31.8.2021, klo 13:18\nSamsung on kertonut Galaxy Tab S7 FE -tablettilaitteensa Wi-Fi-version saapumisesta myös nyt myyntiin Suomessa.\nGalaxy Tab S7 FE Wi-Fi on nyt saatavilla tietyiltä jälleenmyyjiltä sekä Samsungin omasta verkkokaupasta. Laitteen suositushinta on 619 euroa (4+64 Gt).\nAiemmin kesällä Samsung toi myyntiin vain Galaxy Tab S7 FE 5G:n, joka nimensä mukaisesti on varustettu lisäksi 5G-mobiiliverkkoyhteydellä. Mielenkiintoisesti verkkoyhteystuen ohella malleissa on eroa myös järjestelmäpiirissä, sillä uusi Wi-Fi-versio on varustettu Qualcomm Snapdragon 778G -järjestelmäpiirillä, kun aiemmin myyntiin tulleessa Galaxy Tab S7 FE 5G:ssä järjestelmäpiirinä on Snapdragon 750G. Uudempi Snapdragon 778G on useampia kymmeniä prosentteja tehokkaampi, joten suorituskyvyltään Wi-Fi-version tabletista pitäisi peitota 5G-versio selvästi.\nGalaxy Tab S7 FE -tablettien värivaihtoehdot Suomessa ovat musta Mystic Black sekä pinkki Mystic Pink. Muut värit eivät kuulu valikoimiin.\nGalaxy Tab S7 FE sijoittuu Samsungin mallistossa elokuussa 2020 julkistettuja huippuluokan Galaxy Tab S7:ää ja S7+:aa hieman vaatimattomammaksi vaihtoehdoksi, niin sanotusti huippuluokasta seuraavaksi. Premium-tuntumaa myös Galaxy Tab S7 FE:hen tuo sen unibody-alumiinirunko. Paksuutta on vain 6,3 millimetriä.\nGalaxy Tab S7 FE -tablettien näytön koko on 12,4 tuumaa, kuten myös Galaxy Tab S7+:ssa. Samsungin usein suosiman AMOLEDin sijaan paneeli on tyypiltään TFT LCD ja tarkkuudeltaan 2560×1600 pikseliä.\nGalaxy Tab S7 FE:n mukana toimitetaan myös S Pen -kynä, jonka lataaminen onnistuu jälleen kiinnittämällä se magneetin voimalla Galaxy Tab S7 FE:n takapinnalle.\nGalaxy Tab S7 FE on varustettu 10 090 milliampeeritunnin akulla, joka tukee jopa 45 watin pikalatausta, mutta täysi latausteho vaatii erikseen myytävää laturia. Akusta luvataan riittävän virtaa jopa 12 tunnin verkkoselailuun tai 13 tunnin videoiden katseluun.\nMuita ominaisuuksia Galaxy Tab S7 FE:ssä ovat stereokaiuttimet ja Dolby Atmos -tilaäänituki, 8 megapikselin automaattitarkenteinen takakamera, 5 megapikselin etukamera, Wi-Fi 802.11a/b/g/n/ac / Bluetooth 5.0 -yhteydet, GPS / GLONASS / BDS / Galileo -paikannus sekä USB-C (USB 3.2 Gen 1) -liitäntä. Erillistä 3,5 millimetrin kuulokeliitäntää Galaxy Tab S7 FE:ssä ei ole.\nKäyttöjärjestelmäversiona on Android 11 osana Samsungin One UI -ohjelmistoa, joka mahdollistaa esimerkiksi näytön jakamisen kolmelle sovellukselle tai DeX-työpöytätilan käytön. Erikseen lisävarusteena Galaxy Tab S7 FE:lle on tarjolla Book Cover -näppäimistö.\nGalaxy Tab S7 FE:llä voi myös soittaa puheluita ja lähettää tekstiviestejä Samsung-tilin kautta tabletilla samaan käyttäjätiliin kytketyn älypuhelimen kautta. Myös tekstiä ja kuvia voi kopioida ja liittää helposti laitteiden välillä.\nNäytölle voi avata kolme sovellusta.\nSamsung Galaxy S7 FE näppäimistökuoren kanssa ja DeX-työpöytätilalla.\nGalaxy Tab S7 FE Galaxy Tab S7 FE Wi-Fi Samsung\nLaaja vuoto: tällainen on Samsungin tuleva S Band14.3.2014\nLue seuraavaksi: Kuvavuoto: 5G-älypuhelin Nokia G50 esillä uusissa paljastuneissa tuotekuvissa


Rekan kuljettaja kuoli kahden rekan törmäyksessä Tuusniemellä – valtatie 9 poikki | Yle Uutiset | yle.fi\nRekan kuljettaja kuoli kahden rekan törmäyksessä Tuusniemellä – valtatie 9 poikki\nPoliisin mukaan tie saataneen auki vasta torstain puolella.\n29.11.2017 • Päivitetty 29.11.2017 20:17\nKaksi rekkaa törmäsi Tuusniemellä Kuopion ja Joensuun välisellä valtatie yhdeksällä. Toisen rekan kuljettajana ollut mies kuoli onnettomuudessa, joka sattui keskiviikkona noin klo 11.40.\nTie on edelleen poikki ja tien auki saaminen tulee kestämään todennäköisesti yli puolenyön, eli torstain puolelle.\nPoliisilla on tieto kuljettajasta, mutta henkilöllisyyttä ei ole pystytty vielä vahvistamaan.\nOsallisena yhteentörmäyksessä olivat säiliörekka ja tavarankuljetusrekka. Autot ovat suomalaisissa kilvissä. Molempia rekkoja ajoi suomalainen.\nPoliisin mukaan onnettomuus sattui, kun Joensuusta Kuopioon päin matkalla olleen tavararekan perävaunu lähti luisuun ja osui vastaan tulevaan rekkaan. Kuollut on vastaan tulleen rekan kuljettaja.\nOnnettomuusajoneuvoissa ei ollut lastia, mutta onnettomuuden aiheuttaneen tavarankuljetusrekan kyydissä oli lasinkuljetukseen soveltuvia telineitä.\nToinen kuljettajista ei ensiarvion perusteella loukkaantunut, mutta hänet vietiin varmuuden vuoksi tarkastettavaksi terveyskeskukseen.\nOnnettomuuspaikka sijaitsee Tulikallion kohdalla, Tuusniemen ja Ohtaansalmen sillan välisellä tieosuudella. Poliisin tilannekeskus tiedotti vähän ennen kello 18:aa, että tie avataan liikenteelle aikaisintaan kello 20. Paikalla on poliisin tekninen tutkinta ja liikenneonnettomuuksien tutkijalautakunta.\nKiertotie onnettomuuspaikan ohi kulkee siten, että raskaan liikenteen on kierrettävä Kaavin ja Outokummun kautta. Henkilöautoliikenne voi kulkea Ohtaanniementien kautta. Poliisi ohjaa liikennettä Ohtaanniementien ja Liukonpellontien kautta.\nKeli onnettomuuspaikalla on luminen ja osin sohjoinen.\nTekstiä päivitetty viimeksi kello 20.17: Lisätty ja tarkennettu jutun yksityiskohtia poliisin antamien tietojen pohjalta.\nTuusniemivaltatietKuorma-auto & rekkaJoensuuKuopioLiikennehäiriöttieverkotpelastustoimionnettomuudettietliikenneonnettomuudetRaskaat ajoneuvotKuopion seutukuntaensihoitoLiikenne ja kuljetusJoensuun seutukuntaPohjois-SavoPohjois-KarjalaKotimaa


Seksi ilmoitukset thai massage vantaa / Mustaa kyrpää\ntapaa ilmoittaa kun haet seuraa tai haluat sitä tarjota. Paremmat Nettimainokset-sivumme on päivitetty! Kaikki ilmoittajat voivat ilmoittaa pelkällä nimimerkillä nyt ja tulevaisuudessa ilmaiseksi! Kokonaisvaltainen hoito syventä kehotietoisuutta ja hyvinvointia. Ilmoitukseen päset klikkaamalla tästä!\nPäivitetyt tieto- ja yksityisyydensuoja käytäntömme löydät blogista! Niska- hartiahieronta 30 min /39, hieronta on loistava hoito, jota voidaan tehdä missä tahansa ja kuka tahansa. Et voi vastata saamiisi viesteihin tai et saa muita luvattuja palveluja käyttösi! Hieronta on kaunis tapa rentoutua syvästi ja kokea kehon, mielen ja sielun ykseys. Sivuilla voi ilmoittaa ja vierailla vain yli 18v! Olet tervetullut mukaan!, nellie 23v Vantaa/Pks. Kaikki ilmoittajat voivat ilmoittaa pelkällä nimimerkilllä jolloin yhteystietosi ovat vain ylläpidon tiedossa ja ylläpito ohjaa saamasi vastaukset sinulle. Paremmat Seksitreffit on aidosti ilmainen palvelu. Haluat kokeilla sivuja joilla saat henkilökohtaista palvelua ilmoituksen jättämiseksi ja kaikissa muissa ilmoitteluun liittyvissä vuillamme ilmoituksia tullaan julkaisemaan rajoitettu märä! Muutamia yksinkertaisia tekniikoita ovat kaikki.mitä voidaan tyhjentä stressit ja tasitukset jokapäiväisestä elämästä, edistä rentoutumista ja uudelleen virkistä mielen ja vartalon, parantaa ylävartalon notkeutta ja joustavuutta, pänahan stimulaatio parantaa verenkiertoa ja edistä terveitä hiuksia, poistaa ahdistuneisuutta, stressiä ja henkisiä ongelmia.\nOlemme avanneet uuden sivuston Paremmat Nettitreffit vakavampaa suhdetta etsiville klikkaa tästä niin päset sivuille! Päiväkahvit kermalla tai ilman! Ym on kotisivut tai kirjoitat blogia mutta mainostajat puuttuvat eikä sivuistasi silloin ryhmäseksi tarinat viihdelinjat tule kuin kuluja. Vain yli 18 vuotiaille! Uudet sivut seksiseuraa etsiville tai sitä tarjoaville! Ei kirjautumista, ei piilokuluja! Käytettyjen tekniikoiden avulla kaikki kehon alueet energisoituvat ja seksi ilmoitukset thai massage vantaa uudistuvat. Kokemus hellii kaikkia aisteja. Paremmat Seksitreffit Suomi email. Lisä treffisivustoja klikkaa tästä! Soita puhelimitse:, tantra Hieronta lisä herkkyyttä koko kehossa, ja auttaa sekä miehiä että naisia voimaan yhä paremmin. Naista haen olen antti 28vuotta askola. Ilmoita kaikki pakolliset tiedot:nimi/nimimerkki, ikä ja paikkakunta! Tule mukaan AdsNinjan Affiliate-teamiin niin saat sivuillesi sopivat mainokset helposti. Kaikki ilmoitukselle lisänäkyvyyttä antavat ominaisuudet ovat seksi ilmoitukset thai massage vantaa ilmoittajille ilmaisia! Yksityishenkilöille ilmoittaminen on aina ilmaista. Otamme vastaan ilmoituksia kaikkialta Suomesta ja muualtakin! Lisätietoja: klikkaa tästä tai kysy kuinka homma toimii kirjoittamalla tämän sivun ylläpitäjälle email: Vastaan mielelläni kaikkiin kysymyksiin affiliate-markkinoinnista. Klikkaa tästä niin päset tutustumaan parhaisiin tarjouksiin, netti on täynnä erilaisia treffisivuja joita olet kokeillut mutta et ole ollut niihin tyytyvämoituksesi hukkuu satojen joukkoon Ilmainen sivu sisältä piilomaksuja tai kerä luottokorttietojasi. Vain yli 18 vuotiaat voivat ilmoittaa.\nOlen ollut pitempän jo iksikseni ja nyt olisi korkea aika saada nainen seuraani, olen niin puutteessa etten aijo pästä häntä/sinua todellakaan tunniin sillä haluan panna koko vuorokauden ympäri email: antti27.06.-18 Sini/Tampere Ilmoitukseen tästä.05.-18 Kauneuden- ja terveydenhoitotuotteita miehille ja naisille löydät klikkaamalla tästä! Parhaiten voit varata ajan. Hieronnan herättämien energioiden avulla on mahdollista avautua kokemaan syvä rentoutumisen ja onnellisuuden tila ja laajentaa tietoisuutta. Tervetuloa nauttimaan, kuntouttamaan ja hoitamaan itseänne laadukkaassa. Tunnit: ma-su 10:00- 21:00. Tantrinen Hieronta tehdän erityisen kauniissa ympäristössä, jossa kaikki voivat tuntea olonsa mukavaksi ja turvalliseksi. Ilmoituksesi voit varustaa kuvalla. On nopea ja kuuma kanava seuran saamiSeksi. Massage tantric centre in Helsinki.\nNahkahousut naisille turku Alla listatut sivustot ovat meidän tietojemme mukaan ilmaisia, mutta emme. Ilmoituksiin vastaaminen onnistuu lähettämällä ilmoittajalle yksityisviesti ( ilmaiset sex videot isot rinnat seksi rekisteröi ilmainen käyttäjätili ). Olet tehnyt muutoksia sivustoasetuksiin, ja muutokset eivät ole vielä päivittyneet palvelinjärjestelmämme kokonaisuudessaan. Ja myös, kaikkien tämän sivun jäsenien PITÄ olla vähintän 18 vuotta vanhoja.\nSkottiruutuhame hieronta kannelmäki Seksi tissit anime porn movies\nKirsi ståhlberg tissit sex treffit Deittinet isot tissit kuvia\nStrapon seksiseuraa lahdesta 147\nPostitettu 15/07/2017 15/07/2017 Kirjoittaja Hukkanen Marika


Space Beach - Gumbostrand Konst & Form Shop\n“Olen aina asunut luonnon lähellä, joten se on tullut todella tärkeäksi ja inspiroivaksi paikaksi minulle. Kun menen kävelylle luontoon pystyn olemaan juuri siinä hetkessä ja tuntemaan kuinka olen osa luontoa ja suurempaa kokonaisuutta. Se tuntuu todella maagiselta ja haluan kuvieni kautta jakaa sitä tunnetta. Haluan myös motivoida muita ihmisiä viettämään hieman enemmän aikaa luonnossa. Koen, että pelkän valokuvauksen avulla en pysty välittämään tunteitani tarpeeksi vahvasti. Siksi vietän jokaisen kuvan kohdalla tunteja ja joskus myös päiviä aikaa käsitellessäni kuvaa, jotta saisin sen herättämään katsojassa juuri kokemaani mystistä tunnetta.”


Viking Line on maailman ensimmäinen covid-19:n hallinnassa DNV GL:n toimesta verifioitu varustamo - Viking Line Abp\nke, kesä 17, 2020 11.00 CET\nViking Line on jo pitkään tehnyt työtä infektioriskien ja tartuntatautien ehkäisemiseksi. DNV GL:n My Care -verifioinnilla Viking Linen tartuntatauteja koskeva työ pandemian aikana saa kolmannen osapuolen laadunvarmistuksen ja valvonnan. Viking Line on ensimmäinen varustamo maailmassa, jolle verifiointi myönnetään. Verifiointi kattaa Viking Linen kaikki alukset (Viking Grace, Amorella, Rosella, Viking Cinderella, Gabriella, Mariella ja Viking XPRS) sekä terminaalit Tukholmassa, Kapellskärissä, Maarianhaminassa, Turussa, Tallinnassa ja Helsingissä. Matkustajat voivat lukea lisää My Care - Infection Prevention Ready -verifioinnista verkossa tai skannaamalla QR-koodin, josta löytyy lisätietoja DNV GL:n arvioinnnista.\n- Matkustajiemme ja työntekijöidemme turvallisuus on Viking Linelle aina kaikkein tärkeintä, myös vallitsevan pandemian aikana. Kaikkien tulee voida matkustaa kanssamme turvallisesti. Olemme jo pitkään tehneet työtä tartuntatautien ehkäisemiseksi ja päätimme nyt hankkia kolmannen osapuolen arvioinnin covid-19-tautiin liittyvän työmme laadun varmistamiseksi. Työntekijöidemme suuret ponnistukset ovat vaikuttavia. Heidän osaamisensa ja sitoutumisensa ansiosta olemme saavuttaneet tämän, sanoo Viking Linen toimitusjohtaja Jan Hanses,\n- Haluamme onnitella Viking Linea My Care -verifioinnista. My Caren soveltaminen saa aikaan luottamusta tartuntatautien ehkäisemisessä. Se osoittaa myös Viking Linen vahvan sitoutumisen HSE (Health, Security, Environment) -prosessiensa jatkokehittämiseen. Kolmannen osapuolen suorittama arviointi antaa vakuutuksen siitä, että on tehty oikeita toimenpiteitä tarkoituksena suojata ihmisiä, toimia läpinäkyvästi sekä kasvattaa luottamusta matkustajien ja muiden sidosryhmien parissa, sanoo DNV GL - Business Assurancen CEO Luca Crisciotti.


Salcomp investoi maailmalla | Ammattiliitto Pro\nEtusivu > Uutiset > Talous > Salcomp investoi maailmalla\nSalcomp investoi maailmalla\n17.5.2017 klo 17:36\nLaturien valmistaja Salcomp rakentaa parhaillaan uutta tehdasta Guigangiin, Kiinaan, ja palkkaa sinne kuusituhatta työntekijää. Millaista työ siellä on?\nVideo of huomenta_salcomp\nSalolaisesta laturivalmistajasta, Salcompista ei ole kuulunut Suomessa pitkään aikaan juuri mitään. Toimittajamme vieraili Salcompin suurimmalla tuotantolaitoksella Shenzhenissä, Kiinassa kysymässä yhtiön kuulumisia.\n– Salcompille kuuluu ihan hyvää, kehitysjohtaja Mikko Kaukoranta vastaa vaatimattomasti.\nSalcomp on maailman suurin laatulatureita matkapuhelimiin ja älylaitteisiin valmista yhtiö. Sen tuotanto ja liikevaihto ovat olleet jatkuvassa kasvussa. Viime vuonna yhtiö investoi uuteen tuotantolaitokseen Noidassa, Intiassa ja tänä vuonna Guigangissa, Kiinassa.\nNyt rakenteilla olevan tehtaan on määrä aloittaa toimintansa tämän vuoden puolivälissä.\n– Rakennamme kymmenen hehtaarin alueelle nykyaikaisen, viihtyisän ja ympäristöystävällisen tehdaskampuksen. Esimerkiksi rakennusten katoille asennetaan aurinkopaneelit, joiden avulla katetaan 20–25 prosenttia sähköntarpeesta.\nGuigang on Kiinan mittakaavassa pieni, viisimiljoonainen kaupunki. Se sijaitsee noin kuuden sadan kilometrin päässä Shenzhenistä länteen. Se on vielä suhteellisen kehittymätön, mutta sen kaupunginisät houkuttelevat innokkaasti tuotantolaitoksia mailleen. Tarjottavana heillä on puhtaampi ympäristö, hyvä sijainti, edullisemmat kustannukset ja paljon työvoimaa.\n– Tehdas työllistää aikanaan noin kuusituhatta työntekijää.\nKuvassa kehitysjohtaja Mikko Kaukoranta, joka vastaa Salcompin henkilöstöasioista. ”Täällä paikallishallinto määrittelee vähimmäispalkka- ja -työehdot.”\nKehitetään tehokkaampi laturi\nMaailmalla Salcomp kilpailee tuotekehityksellään ja laatutuotteillaan. Sen tuotekehitysyksiköt sijaitsevat Salossa, Shenzhenissä ja Taipeissä.\n– Tiettyyn pisteeseen asti tuotekehityksessä haettiin aina vain pienempää kokoa, mutta nyt tehokkaampaa suorituskykyä. Pikalaturit ovat siitä yhtenä esimerkkinä, Kaukoranta kertoo.\nSalcompin tuotantolaitokset sijaitsevat Brasiliassa, Intiassa ja Kiinassa. Yhteensä yhtiö työllistää noin 13 500 työntekijää.\nMyös perinteisesti työvoimavaltainen elektroniikkateollisuus automatisoituu sitä mukaan kun tuotteet monimutkaistuvat.\nSalcomp käyttää paljon automaatiota painettujen piirilevyjen kokoonpanossa, kun taas loppukokoonpanossa yhdistyvät automaatio ja manuaalinen työ. Kaukoranta ei usko, että Salcompin tapauksessa ihmistyövoima olisi kokonaan korvattavissa roboteilla.\n– Kun valmistetaan erittäin suuria määriä, robotteihin investointi kannattaa. Kun taas puhutaan räätälöidyistä tuotteista ja joustavista prosesseista, manuaalisella työllä on oma merkityksensä.\nKun Salcomp käynnisti tehtaansa Shenzhenissä vuonna 2002, se oli maailman nopeimmin kasvavia kaupunkeja. Tehdastyön perässä tulvi väkeä maaseudulta ja muualta maasta: vanhemmat tulivat ansaitsemaan rahaa ja lapset jäivät isovanhempien luo kotikyliin. Väkimääräksi arvioitiin tuolloin seitsemisen miljoonaa. Nyt se on hurjimpien arvioiden mukaan 18 miljoonaa.\nKiinan valmistusteollisuuden keskus käy nyt kuitenkin läpi rakennemuutosta ja tavoittelee uutta asemaa korkean teknologian keskuksena. Vanhentuneita teollisuusalueita raivataan ja tilalle rakennetaan toimistotorneja kasvavalle IT- ja high-tech –asiantuntijajoukolle. Sinne ovat sijoittuneet monet high-tech –yritykset, kuten Konka, OnePlus ja Tencent.\nKiinassa palkat ovat nousseet, mutta riittääkö vähimmäispalkka elämiseen, on toinen kysymys.\nTyöntekijät vaativat aitoa edunvalvontaa\nKiinan työmarkkinoiden näkymät ovat epävakaat, ellei työntekijöiden oikeutta työpaikkaedustukseen ja kollektiiviseen sopimiseen oteta vakavasti, ennakoi China Labour Bulletin CLB.\nLakot ja protestit ovat lisääntyneet vuosi vuodelta, vaikka paikallishallinto yrittää tukahduttaa niitä mellakkapoliisin avulla ja pidättämällä lakkojohtajia, kertoo CLB. Ne ovat myös paremmin organisoitu ja koordinoitu, ja näyttävästi esillä sosiaalisessa mediassa.\nTyöntekijät nyky-Kiinassa ovat sensuurista huolimatta tietoisia oikeuksistaan, ja pystyvät jakamaan tietoa nopeasti ja tehokkaasti sosiaalisessa mediassa. Kiinassa ollaan astumassa uuteen aikakauteen, jossa työntekijät vaativat pääsyä neuvottelupöytiin, CLB:stä arvioidaan\nTällä hetkellä työntekijöillä ei ole aitoa neuvotteluoikeutta, sillä Kiinan kommunistisen puoleen johtama ja työnantajien kontrolloima ay-keskusjärjestö ACFTU ei hoida ammattiliiton ydintehtävää – työntekijöiden edunvalvontaa.\nCLB on Hongkongissa toimiva kansalaisjärjestö, joka tukee laillisia oikeuksiaan puolustavia työläisiä Manner-Kiinassa tarjoamalla muun muassa oikeusapua ja työlainsäädäntöä koskevaa koulutusta.\nShenzhen: Miljoonakaupunki Shenzhen on tätä nykyä Kiinan kehittyneimpiä ja vauraimpia alueita.\nKiinassa työn tuottavuuden kasvu oli viime vuonna alimmillaan sitten 2000-luvun alun.\n1973 Salcomp perustetaan Salossa\n2002 valmistus Shenzhenissä alkaa\n2004 tuotanto Suomessa loppuu\n2005 valmistus Brasiliassa alkaa\n2007 valmistus Intiassa alkaa\n2016 valmistus Intiassa laajenee\n2017 valmistus Kiinassa laajenee\nMotoristi kurvaa syyskuussa Saloon\nHella Lightningin väki sopuun Salossa


Hippalot 2014 KÄSITYÖKEKKERIT\nRakastan Hämeenlinnaa joka kesä aina hitusen enemmän. Kun muuten niin tylsähkössä kaupungissa järjestetään lapsille omat taidefestivaalit vuosi toisensa jälkee, ei tässä voi kuin nauttia antimista. Olen nyt kahtena päivänä pyöräillyt lasten kanssa nauttimaan leikeistä, musiikista, teatterista ja herkuista koko päiväksi. Siltikään emme ole nähneet läheskään kaikkea, ja lapset haluavat vielä lisää. Niin haluan minäkin.\nTämän kesän lasten suosikki tuntui olevan leikkipaikka festivaalialueen edessä. Aikuisten järjestämää leikkiä, keppaheppirataa, tunneleita ja pomppimispisteitä ei voi olla rakastamatta. Ilmaiskonserttien, teatteriesitysten ja työpajojen välissä leikkiradat tuntuivat innostavan aina uuteen alkuun, joten tänäänkin nautimme eri leikeistä ainakin parin tunnin ajan pitkin päivää.\nLasten kasvaessa Hippaloista nauttii joka vuosi enemmän. Kun kotiin ei tarvitse tulla päiväuniajaksi ja lounaaksi voi vetäistä vaikka pikaisen keiton tai piirakan palan kahviosta, ei Hippaloilta ole oikeasti mikään kiire kotiin. Tänään päivän päätteeksi nautimme vielä tuulisen teatteriesityksen, jonka pienempikin jaksoi katsoa silmät pyöreänä alusta loppuun.\nOmat yli kymmenen vuoden takaiset festarit lämpimine aamukaljoineen ovat vaihtuneet nyt pillimehuihin ja piirtelyyn munkin syönnin lomassa. Näin festareiden puolessa välissä on pakko ympyröidä jo nyt täyteen merkattuun ohjelmaan vielä lisää merkintöjä. Askartelua, muskaria, kirppistä, nukketeatteria, lautapelejä, musiikkia ja lopuksi päänäytöksenä vielä sirkusta. Jotain jää silti väliin, mutta ensi vuonna sitten taas lisää. Me kyllä tulemme taas, kiitos Hippalot!\nPost Tags:\t#Hippalot\nByVeera\t 3.9.2019 3.9.2019\nTervetuloa mukaan Neulekekkerit yhteisneulontaan! Olette ottaneet Neulekekkerit-kirjan todella hyvin vastaan, kiitos siitä <3 Nyt syyskussa onkin siis aika neuloa kirjan ohjeilla. Lisään ihan lähipäivinä kuvat kaikista ohjeista myös Ravelryyn, josta voit käydä katsomassa malleja ja sitä mitä muut ovat niistä neuloneet. Mehukekkerit-kauppa Kirjaa voi muuten nyt ostaa myös aivan upouudesta Mehukekkerit-verkkokaupasta! Tulen lisäämään kauppaan myös…\nLue lisää Neulekekkerit yhteisneulontaContinue\nViikon päästä on taas vuoden messujen aika. Suomen Kädentaidot Tampereella ovat yleensä ne messut joita odotan eniten, ja joilla haluaisi vierailla vaikka kahtenakin päivänä. Parina viime vuonna messut ovat jääneet väliin, mutta nyt olen jälleen menossa suurella innolla. Vielä jokunen vuosi sitten kaipailin messuille enemmän kangasmyyjiä, mutta tänä vuonna ainakin Indie Fabricsin tyypit ovat tulossa…\nLue lisää Suomen Kädentaidot -2014Continue\nKoko kevään olen valmistautunut kohtaamaan ne jännittävimmät festarit. Pyysin töistä vapaata jo ennen kuin sain kuulla että minut on valittu mukaan, olen yrittänyt valmistautua kohtaamaan kaikki somegurut, neulomaan mahtavilla luennoilla, jorisemaan somesta ja viettämään yön Långvikin kartanossa. Ihan vain kollegoiden kesken, vähän ruokaa, juomaa ja paljon nauruja. Ihana Ping Helsinki, kohta se on…\nLue lisää Kesän festariasustus ja Ping HelsinkiContinue\nParhaat ideat saapuvat yleensä naurun myötä. Vuosi sitten inspiroiduin, verkostoiduin ja sain uutta puhtia oman työni kehittämiseen PING Helsinki tapahtumassa. Saimme myös ystäväni Päivin kanssa aivan loistavan idean brändätä hänet, sekä toki Nakit ja Mutsi blogi siinä samalla. Lupasin palata nakkien kanssa asiaan niin pian kuin mahdollista. Kokeilin virkkausta, neulomista ja vielä lisää…\nLue lisää Henkilöbrändäys ommellen #nakkikoruContinue\nByVeera\t 9.6.2019 9.6.2019\nViikonloppuna ompelijaharrastajat ja ammattilaiset ovat kokoontuneet suurin joukoin Espooseen. Toista kertaa järjestettävät Ommel-festarit olivat entistä suuremmat, ja minä pidin siellä myös kurssin. Olen seurannut ompelijoiden tapahtumia ja yhteisöllisyyttä pitkään, ja on aivan mahtavaa että festarit saivat vakiinnuttua paikkansa tässä yhteisössä. Oikeastaan tämähän tästä vasta paranee, sanokaan minun sanoneeni. Tälläkin kertaa Espoon Opinmäki täyttyi siis lähes…\nLue lisää Ommel 2019, ompelijan festaritContinue\nByVeera\t 9.7.2017 9.7.2017\nYhteisöllisyys, lämminhenkisyys ja yhteinen into lankoihin neulomiseen ja tekemiseen kantaa hedelmää pitkälle. Pelkästään jo näillä aineilla saa aikaan hyvän viikonlopun, mutta kun päälle heitetään vielä kotimaisia ja ulkomaisia alan tähtiä, loistava sää ja mahtava seura, sekä toki paljon uusia vinkkejä, saa aikaan loistavat Jyväskylän neulefestarit. Olin tänä vuonna paikalla ensimmäistä kertaa. Osallistuin Veera…\nLue lisää Neulefestarit 2017Continue


Olemme jo useana kesänä vierailleet erilaisissa puutarhoissa "avointen ovien" päivänä. Eilen käytiin Valkolan kylällä Päivin puska ja pensas- myymälän pihassa. Kova kuhina siellä olikin; oli jopa vaikeaa löytää autolle paikkaa. Päivin pihassa on myynnissä niin monenlaista ihanaa perennaa, yksivuotista amppelikukkaa ja mm. erilaisia marjakasveja. Kiertelin suurella piha-alueella silmät ymmyrkäisinä ja yritin pikkuisen pidätellä ostohalujani, sillä kukkapenkeistäni uhkaa loppua tila. Mukaan tarttui kuitenkin lopulta kaksi eriväristä pelargoniaa sekä jalokuunliljoja.\nErityisen maininnan anna hyvästä ja ystävällisestä palvelusta. Kannatti poiketa paikalla.\nKävitkö sinä tutustumassa avoimiin puutarhoihin eilen?\nLähettänyt PiipeA klo 19.44\nTunnisteet: elämys, kasvit, kauneus, kesä, kukkaset, luonto, maaseutu, puutarha, värit\nHitunen 3. heinäkuuta 2017 klo 21.41\nHienolta paikalta vaikuttaa tuo Päivin tarha! Itse en valitettavasti tällä kertaa päässyt avoimiin puutarhoihin, kun koko päivä meni ystävän synttäreitä juhliessa (ihanaa oli sekin). Onnea teille hääpäivän johdosta!\nPiipe A 4. heinäkuuta 2017 klo 9.19\nIhana päivä siis Sinullakin ollut, kun olet päässyt juhlistamaan ystävän syntymäpäivää.\nJa kiitos onnitteluista!!! Mistä tiesit/muistit, että eilen vietimme hääpäivää. Ensi vuonna 30 vuotta avioliittoa takana, jos Luoja suo. <3\nEeviregina 3. heinäkuuta 2017 klo 22.02\nOnneksi pääsin kuin pääsinkin eilen iltapäivästä parille pihalle kiertelemään. On ihan toista päästä livenä katsomaan pihoja, vaikka olisikin blogissa seurannut puutarhurin touhuja. Ja aina saa itellekin uusia ideoita.\nPiipe A 4. heinäkuuta 2017 klo 9.20\nTällaiset avoimet puutarhapäivät ovat kivoja ja ne ovat saaneet minutkin innostumaan lisää puutarhanhoidosta.\nrita 3. heinäkuuta 2017 klo 22.42\nMulla meni puutarhapäivä sivu suun, kun lupauduin lapsenvahdiksi ja pääsin synttärikahveille :) Kiva, että näiden kuvien ansiosta en jäänyt täysin osattomaksi :)\nPiipe A 4. heinäkuuta 2017 klo 9.24\nHyvä ja mainio päivä Sinullakin!\nKatsoin eilen netistä, että Jyväskylässäkin olisi ollut useampi piha avoinna. Myös Viherlaakso kuului avointen puutarhojen joukkoon, mutta sielläpä voi muutenkin poiketa samoin kuin Päivin puska ja pensaassa. Ensi kesänä taidetaan käväistä katsomassa kaupungin pihoja (jos vaan saan ajomiehen innostumaan asiasta).:)\nHannele Ruusukummusta 4. heinäkuuta 2017 klo 10.28\nHetkinen...näinkö oikein. Oliko yhdessä kuvassa lobeliaa...täällä ne ovat joka paikasta loppu...jäin ilman, kun olin myöhässä liikkeellä..:)\nPiipe A 4. heinäkuuta 2017 klo 13.02\nKyllä siellä taisi lobeliaa olla jonkin verran myynnissä. Harmi, ettet ole ehtinyt saamaan itsellesi tuota kaunista kukkaa.\nmarliska 4. heinäkuuta 2017 klo 10.57\nEi ole tullut käytyä avoimissa puutarhoissa.\nPiipe A 4. heinäkuuta 2017 klo 13.39\nFor you, dear Unnamed, I'll answer. Somehow your comment went straight to the spam. I'm glad, you like my blog! :)\nYou asked the recommendations for making a blog. Maybe I'm not the right person to say anything, but personally I prefer blogs that have nice photos (about nature, travels etc.). I also like positive things and thoughts, not unpolite and offencive texts. For me this own blog means a lot and it's a nice hobby, although sometimes I think, if there's any sense to keep it. I think it's normal to think so.\nIt's always nice to read different kind of comments and also visit other nice blogs. So, make your own blog that shows your personality, comment other blogs that you're getting visibility and then "promote" your blog. I'm waiting for visiting it.\nSussi 4. heinäkuuta 2017 klo 16.05\nTuolta olisi vaikea päästä ulos ilman ostoksia\nPiipe A 5. heinäkuuta 2017 klo 9.27\nVarmaan ihan mahdotonta! ;) Ei onnistunut ainakaan minulta.\nLiplatus 4. heinäkuuta 2017 klo 17.39\nMonipuolinen valikoima näkyy olevan kesäkukkasia. Kyllä on kaunista.\nTänä kesänä ei ole pelkoa että kukat kuivuvat, sikäli on viileämpää ja sadettakin.\nParin viikon paikkeilla olimme reissussa. Hyvin ruukuissa olevat ulkokukat selvisivät, kun lähtiessä reilusti kastelin.\nPiipe A 5. heinäkuuta 2017 klo 9.30\nKyllä sitä todella tunsi olevansa kukkaistarhassa.\nMeillä on lopulta satanut yllättävän vähän ja kasvimaata sekä kukkasia on saanut kastellakin. Tänään taivas hoitaa tuon kastelupuuhan ja jo eilen sain sangot ja kastelukannut vettä täyteen räystäsastiasta.\nAnsu/Tuuliannikantuvassa 4. heinäkuuta 2017 klo 18.43\nEn ehtinyt avoimiin puutarhoihin, vaikka mieli olisi tehnyt. Ei kai tuollaisesta paikasta pääse ilman ostoksia ellei mene kauppaan silmät kiinni.\nPiipe A 5. heinäkuuta 2017 klo 9.31\nNiinpä! En päässyt minäkään, mutta suunnittelinkin tekeväni sieltä hankintoja. Kukkaset tuovat niin paljon iloa!\nAnonyymi 5. heinäkuuta 2017 klo 10.20\nEn ole vielä saanut aikaiseksi vierailla avoimien ovien puutarhoissa...vähän harmittaa, mutta aina ollut muka jotakin muuta...hienoja kuvia, minua ei pidä päästää ollenkaan tuollaisiin paikkoihin :)\nPiipe A 6. heinäkuuta 2017 klo 9.27\nOtapa ohjelmaan ensi vuonna!Itse olen ainakin saanut käynneistä ideoita. :)\nSatu Kukkaiselämää 5. heinäkuuta 2017 klo 18.09\nOih, ihana paikka! Varmaan olisi tarttunut mukaan vaikka mitä! Meillä oli oma puutarha auki.\nPiipe A 6. heinäkuuta 2017 klo 9.28\nKävinkin sivuillasi katsomassa ja jättämässä kommentin. Nämä avoimet puutarhapäivät ovat oivallinen keksintö. Aina jotain ideaa jää muhimaan ja toteutusta odottamaan.:)


Saunoo tähtien kanssa, sivu 4 | Satumaa | Juttusarjat | yle.fi\nMaaritin kokemus uran alkuajoilta: 'Soittakaa humppaa, tai ei tuu palkkaa!'\nTänään Maaritin jäljittelemätön tyyli jo tunnetaan, mutta uran alkuaikoina saattoi käydä jopa niin, että järjestäjä tuli kesken kappaleen lavalle vaatimaan humppaa. Pukukoppina siivouskomero, vessassa laineita nilkkoihin asti - näistä taiteilijan 'herkkuhetkistä' huolimatta Maarit on jaksanut, koska rakkaus musiikkiin kuljettaa.\nSaunoo tähtien kanssa - (Ti 15.12.2009, klo 20.28) - 382 - 0\nMatti Nykäsen uran haasteet: Innokkaat ihailijat ja mustasukkainen vaimo\nMäkikotkan, laulajan ja lööppien Suomen mestarin elämän nousut ja laskut ovat olleet jyrkempiä kuin yksikään hyppyrimäki. Keikoilla Matti Nykänen sanoo kokevansa saman vahvan tunteen, kuin hyppyrin nokalla. Yleisön ihailu antaa voimaa, mutta myös aiheuttaa haasteita perhe-elämään.\nSaunoo tähtien kanssa - (Ti 8.12.2009, klo 11.47) - 410 - 0\nMenkkarit: "Keikan jälkeen ei aina jaksais olla kiltti"\nMenneisyyden vangit on jo 20 vuotta ollut takuuvarma ilontuoja. Tämä kaikkien bilebändien äiti ammentaa voimansa yhteisestä huumorista ja yleisön riemusta. Virve Rosti ja Leo 'Nunu' Friman istahtavat rantasaunan terassille miettimään musiikon elämän valon ja varjon hetkiä.\nSaunoo tähtien kanssa - (Ti 1.12.2009, klo 17.52) - 273 - 0\nMarkku Aro: ”Turhaa musiikkia niin paljon, että hukutaan paskaan"\nMarkku Aro on nauttinut vankasta keikkasuosiosta jo yli 40 vuotta. Vuodet ovat opettaneet ymmärtämään omat vahvuudet ja nauttimaan niistä rauhallisin mielin. Markku kritisoi nykyistä iskelmätuotantoa ja tuen puutetta kevyelle musiikille. Hän haluaisi laatua iskelmään: Turhaa musiikkia tulee niin paljon, että hukutaan paskaan".\nSaunoo tähtien kanssa - (Ti 24.11.2009, klo 17.18) - 460 - 4\nJanne Raappana: "Aplodit loppuvat kotiovelle"\nLapin poika Janne Raappana pelkäsi lapsena Lapissa mummon mustaa saunaa. Nyt aikuisena artistina pelkoa herättää enää työvälineen eli äänen menetys. Tarja Närhin löylyssä nuori mies paljastuu rakastavaksi perheenisäksi, huonoksi alkoholin kuluttajaksi ja tanssikulttuuriin vuoropuhelua peräänkuuluttavaksi viihdyttäjäksi.\nSaunoo tähtien kanssa - (Ti 17.11.2009, klo 14.39) - 550 - 3\nLaura on sakkomagneetti\nLaura Voutilainen sanoo olevansa Suomen huono-onnisin kuski, joka saa sakot jokaisesta kaasunpainalluksesta. Esiintyvän taiteilijan ja äidin elämän yhdistäminen tuo mukanaan kiireitä, mutta mihinkään 'mammamalliin' Laura ei tahdo taipua. Hän uskaltaa edelleen olla lavalla kuuma ja seksikäs.\nSaunoo tähtien kanssa - (Ti 10.11.2009, klo 17.52) - 188 - 0\nMatti ja Teppo: Hitit syntyvät maailmalla pikku pöhnässä\nEi yhtään turpaanlyöntiä tai vakavaa välirikkoa, sitäkin enemmän hersyvää huumoria ja hittejä. Mutta miksi veljesten kotona on liikenneympyrä? Millainen on Matti humalassa ja saako Teppokin joskus laulaa? - näille intiimeille alueille astuu Tarja Närhi.\nSaunoo tähtien kanssa - (Ke 4.11.2009, klo 16.40) - 517 - 2


Tuulivoimarakentamisen sudenkuopat – Forssan Lehti\nTuulivoiman rakentamisen myötä myös voimaloiden jälkihoitoon on kiinnitettävä huomiota. Kuva: Tuomela Tapio\nYmpäri Suomen kantautuu tietoja, kuinka kunnat ovat tehneet tuulivoimayhtiöiden pyynnöstä kiireisiä kaavoituspäätöksiä ilman mitään omia ehtoja. Samoin maanomistajat ovat allekirjoittaneet huolettomasti maanvuokrasopimuksia, jotka on laadittu tuulivoimarakentajan toimesta ja näkökulmasta.\nVirheistä on nyt opittu ja ensimmäiset kunnat ovat jo asettaneet ehdoksi mm. ympäristöluvan, jolla kunta varmistaa mahdollisuutensa toimia, jos tuotannon aikana ilmenee häiriöitä ympäristölle. Rakentajat ovat viimeiseen asti pyrkineet vastustamaan näitä lupia valittamalla kunnan päätöksistä saattaa lupa voimaan. Se jo kertoo, että ne haluavat vapaat kädet toimia.\nSuomessa ei ole vielä säädöksiä koskien voimaloita käyttöaikansa jälkeen. Tunnetun saksalaislehden mukaan Saksan ympäristövirasto varoittaa hävitysongelmasta (Die Welt 2.11.2019). Voimalan siivissä on ongelmajätteeksi luokiteltavaa, asbestiin verrattavaa lasi- ja hiilikuiduilla vahvistettua lujitemuovia 30-50 tonnia, jota ei voi kierrättää.\nSuomessakaan ongelmajätelaitos ei suostu ottamaan vastaan tällaisia materiaaleja. Virasto haluaa lisäksi, että toiminnan loputtua massiiviset perustusbetonit on kierrätettävä. On odotettavissa, että keskieurooppalaiset ympäristövaatimukset ovat siirtyneet Suomeen viimeistään 10-20 vuoden päästä, kun nykyiset voimalat ovat käyttöikänsä lopussa.\nSuomessa on tehty maanvuokrasopimuksia sopimatta mitään jälkihoidosta voimaloiden käyttöajan jälkeen. Äskettäin oli julkisessa nettimyynnissä länsirannikon metsätila, jota rasitti useampi rakennettu tuulivoimala. Myyntiesitteen mukaan tuulivoimayhtiö oli antanut 6 500 euron vakuuden yhtä voimalaa kohti purkuvastuunsa vakuudeksi. Todellisuudessa purkukulut ovat vähintään viisikymmentäkertaiset ja ne voivat kaatua maanomistajan kontolle.\nVoimaloiden tehojen kasvaessa maanvuokrien hinnat ovat nousseet. Tuulivoimayhtiöt maksavat nyt viisi- tai jopa kymmenkertaisia vuokria verrattuna ensimmäisiin, hätäisesti tehtyihin maanvuokrasopimuksiin. Usein näissä sopimuksissa on sovittu myös yksipuolisista jatko-optioista. Maanvuokraajat eivät aina ole oivaltaneet, että vastassa ovat asiansa osaavat liikemiehet, jotka tuntevat bisneksensä.\nNämä kokemukset osoittavat, että jatkossa kuntien tulisi aina jo kaavoitusvaiheessa edellyttää tuulivoimarakentajalta etukäteistä ympäristölupaa kunnan asettamilla ehdoilla. Kunnan olisi myös viisasta vaatia riittävät vakuudet voimaloiden purkamisesta ja jälkihoidosta, jotteivät ne jäisi maanomistajan vastuulle.\nMaininta omistajan purkuvastuusta sopimuksessa ei ole riittävä, koska voimalan silloinen omistaja voi olla maksukyvytön. Lisäksi maanomistajien kannattaisi aina käyttää esim. MTK:n tai muun juristitahon apua ennen vuokrasopimuksensa solmimista.\nAsiasanatjälkihoito kaavoituspäätös lujitemuovi tuulivoima


Tulinpas vielä kurkkimaan tänne, kiittämään ihanista kommenteistanne ja kertomaan, että Mallin mielestä tarvitsin nyt tämän enkelin. Olet aivan oikeassa, sille on nyt tosiaan tarvetta huomisen suhteen!\nTämän enkelin haluan lähettää teille kaikille, jotka olette kukin omalla tavallanne tukeneet minua kuluneiden kuukausien aikana. Soitin tänään polille eikä leikkausajasta ole tietoa, mutta periksihän me ei anneta. Saa muistaa.\nTikuttanut Kaisa klo 10:57\nMammutti 9. joulukuuta 2009 klo 13.30.00 UTC+2\nHienosti meni tuon neuletakin pesu. Mulla onnistui myös kerran sama, epäonnistumiset on jo unohdettu...\nVoimia ja jaksamista sinne lääkärireissulle ja toivon, että jo leikkaisvat ja pääsisit toipumaan.\nTess 9. joulukuuta 2009 klo 16.02.00 UTC+2\nMukavaa, että onnistui tuo neuletakin pienentäminen pesun avulla.\nOn tosi kurja tuo sinun tilanteesi. Toivon kovasti, että pääset pian leikkaukseen. Eihän tuo ole enää ihmisarvoista kohtelua, että noin kauhean kauan joutuu odottamaan. Kovasti voimia! Toivottavasti joulu tuo mukanaan vähäsen iloa elämään ja saat kutsun leikkaukseen pian!\nmarjo-riitta 9. joulukuuta 2009 klo 17.00.00 UTC+2\nTäälläkin sinua muistetaan :)\nHeleena 9. joulukuuta 2009 klo 22.16.00 UTC+2\nKaikkea mahdollista onnea huomiselle! Voimia jaksamiseen!\nHelmis 15. joulukuuta 2009 klo 13.59.00 UTC+2\nKaisalle tulee täältä iso halaus ja paljon lämpimiä ajatuksia. Olet useasti ollut mielessä, vaikken olekaan sitä käynyt kertomassa. Kurja on tilanteesi, mutta ehkä tällekin episodille joskus joku selitys / tarkoitus löytyy! (- niin uskomattomalta kuin se tottavie tuntuukin!!!)\nHyvää joulunodotusta teidän huusholliin!


seita: Korouoman könkäitä\nKorouoman rotkoon laskee useita jokia ja puroja. Kurttajoen Koivuköngäs ja Alaköngäs ovat olleet retkikohteinamme usein. Niiden lisäksi tutustumme tällä retkellä Posion Palokönkääseen.\nSuomen vesiputoukset-sivusto esittelee suomalaisia putouksia. Syyskuussa sivustolle oli ilmestynyt uusia putouksia, joiden joukossa oli Posion Paloköngäs maininnalla runsasvetinen porrasputous Posiossa Korouoman rinteellä.\nPäivä alkaa kävelyllä Kurttajoen maisemissa. Pakkasta on aamuvarhaisella lähes kymmenen astetta. Pakkasen vaikutuksen huomaa myös Koivukönkään putouksessa. Jäätä on alkanut muodostua kallion pintaan.\nRantapuiden oksia peittää paksu huurrekerros. Koivuköngäs on syvässä rotkossa metsän keskellä. Vaikka aurinko on noussut jo jonkin aikaa sitten, ei valo yllä uoman pohjalle vielä pitkään aikaan.\nAlaköngäs on myös alkanut jäätyä. Se on Kurttajoen viimeisin putous ennen kuin joki yhtyy Korouoman Korojokeen.\nTaustalla näkyvään Korouomaan paistaa jo aurinko.\nKymmenen kilometriä Kurttajoelta länteen, paikassa jossa Posio-Rovaniemi ylittää Palojoen, on tien varrella vaatimaton puinen viitta joka ohjaa Palokönkäälle.\nHeti maantiesillan jälkeen Palojoen virtaus kiihtyy ja pian on edessä ensimmäinen pieni köngäs. Vielä puolenpäivän jälkeenkin jokirannan pensaat ja puut ovat huurteessa.\nPalokönkään koskiosuudet ovat noin neljänsadan metrin matkalla. Joki putoaa tuolla matkalla 35 metriä useana könkäänä.\nPakkanen on koristellut jokirannat. Yksityiskohtia on niin paljon, että matka joen rannan polkua etenee hitaasti. Jatkuvasti löytyy lisää kaunista kuvattavaa.\nViimeisin köngäs on korkein ja komein. Könkään keskivaiheilla on pari metriä korkea lähes pystysuora seinämä. Ylhäältä katsoen jokiuoma näyttää häviävän kokonaan.\nPaloköngäs on runsasvetinen, putoukset komeita ja ympäröivät rannat helppokulkuisia. Ihmettelen miksi tätä paikkaa ei ole aiemmin "löydetty". On siellä ollut kävijöitä poluista päätellen, mutta yleisessä tiedossa Paloköngäs ei ole. Jospa se aluksi saisi nähtävyysopasteen Rovaniemen tien varteen. Vähäisempiäkin könkäitä on merkitty opastaululla.\nTunnisteet: Alaköngäs, Koivuköngäs, Kurttajoki, Palojoki, Paloköngäs\nsijainti Posio, Paloköngäs\nSaraheinä 23. lokakuuta 2014 klo 20.57\nOnpa kosken rannoilla jo talvisen näköistä. Ihanat kuvat olet taas saanut! Viimeinen kuva on tosi kiehtova.\nMustis 23. lokakuuta 2014 klo 21.04\nHuikaisevan hienoja kuvia Palokönkään kuohuista ja kauniisti kuvattuja yksityskohtia huurteisista rannoista.\nMina fotostunder 23. lokakuuta 2014 klo 23.07\nÅh, så isande kallt men fantastiskt vackra bilder!\nKirsti 24. lokakuuta 2014 klo 7.52\nOn upeita kuvia jälleen. Meillekkin tuli lunta viimeyönä, oikein tuulen kanssa.\nArnoya Ari 24. lokakuuta 2014 klo 7.58\nRaikkaita kuvia pukkaa, siellähän on jo talvista hrr..\nHannah 24. lokakuuta 2014 klo 8.15\nOi näitä sinun upeita kuvia jälleen! Hyisevää, mutta niin kaunista.\nSirpa 24. lokakuuta 2014 klo 8.22\nKylmän kauniita kuvia...\nSussi 24. lokakuuta 2014 klo 8.31\nKuin jääkuningattaren maassa! Kaunista ja niin talvista. Meilläpäin on vielä syksyistä.\norvokki 24. lokakuuta 2014 klo 9.57\nKaunista !!!! (En muuta enää voi sanoa, kun kaikki superlatiivit olen jo käyttänyt :)\nNummentonkija 24. lokakuuta 2014 klo 19.08\nKaunista on vesi tässäkin (ehkä kaikkein kauneimmassa) olomuodossaan. Kuvasi ovat ihania, kiitos niistä!\nLiplatus 24. lokakuuta 2014 klo 19.30\nNiin vuodenajat vaihtuu,\nsyksyinen kuvaus haihtuu,\nupeisiin pakkasen puremiin kuvauksiin.\nIhania kuvia, vaikka kylmä tuleekin katsoessa.;-)\nVikki 24. lokakuuta 2014 klo 19.55\nOlet kyllä aikamoinen taikuri kamerasi kanssa, tässä se on nyt todistettu. Alin kuva on ihan huikea, vesi on muuttunut hopeahapsiksi :)\nPelaguu 24. lokakuuta 2014 klo 20.45\nPaljon oli tässä postauksessa pieniä yksityiskohtia ja lähikuvia. Jonkinverran jäin kaipaamaan enemmän sellaisia kokonaiskuvia köngäistä.. No niitäkin löytyy, mutta könkäät ja niiden putouskorkeus ei kuitenkaan vaikuta kovin korkealta, loivia.\nseita 24. lokakuuta 2014 klo 21.59\nKiitän kaikkia kommenteista. Kylmältä ja hyytävältä se näyttää, mutta jokivarressa ei tuntunut kylmältä.\nPelaguu, kokonaisen kosken sovittaminen kuvaan on hankalaa. Ykköskuvassa Koivuköngäs näkyy kokonaan, kuutoskuvassa Alakönkään yläosa ja seiskakuvassa Alakönkään alaosa (Alaköngäs tekee puolivälissä lähes 90 asteen mutkan). Palokönkään putoksia on mahdottomuus yrittää samaan kuvaan, koska mutkittelevassa koskessa, neljänsadan metrin matkalla, on useita putouksia.\nPelaguu 26. lokakuuta 2014 klo 12.01\naimarii 25. lokakuuta 2014 klo 9.14\nNämä on komeita köngäitä, kuvissasikin esittäytyvät upeasti. Osaat todellakin virtaavan veden kuvaamisen.\nNämä ovat minulle myös kuta kuinkin tuttuja paikkoja, silloin tällöin tulee käytyä, oikeastaan aina vuodenajan vaihduttua. Keväällä ja just talven alussa pakkasten tultua könkäät mielestäni komeimmillaan.\nseita 25. lokakuuta 2014 klo 11.04\nMinusta myös koskenrannat ovat komeimpia juuri silloin kun rannat ovat jäätyneet, mutta lunta ei ole peittämässä jääkoristeluja. Onko Paloköngäs sinulle tuttu paikka? Minä luin sen olemassaolosta vasta syyskuussa Suomen Vesiputoukset-sivustosta.\nnainen.kuvastimessa 25. lokakuuta 2014 klo 15.07\nOnpa talvisia ja lumoavia näkymiä. Näkee taas, että Suomi on pitkä maa, täällä on vielä täysi syksy ja kesärengaskeli.\nseita 25. lokakuuta 2014 klo 17.20\nSaa nähdä miten käy Kuusamon lumien ja jäiden. On luvattu lämpöasteita tännekin.\nPelaguu 26. lokakuuta 2014 klo 12.02\nKyllä ne nyt näyttää saavan kyytiä. Kaljamakelit! Inhottavan liukasta, hiekoitus ei ole toiminut hyvin..\nPuuhun ripustettu sininen nauha vinkkaa kääntymään pois Konttaisen polulta metsään. Uusi, rinteen loivemapaa itälaitaa kulkeva reitti on jo ...\nKesäisinä viikonloppuina lähes jokaisella paikkakunnalla erilaisia tapahtumia, niin myös Kuusamossa. Elokuun puolivälin lauantaina kävimme k...


Nuorten uskontodialogiryhmä toi uskontodialogin näyttävästi osaksi yhteiskunnallista keskustelua osallistumalla Suomen sosiaalifoorumiin. Mihin uskonnonvapautta tarvitaan? -paneelikeskustelussa nuoret muslimit ja kristityt jakoivat ajatuksiaan uskonnonvapauden toteutumisesta Suomessa.\nAluksi nuoret intoutuivat pohtimaan uskonnollisten symbolien merkitystä omassa elämässään. ”Pukeutumalla islamin mukaisesti vien islamin viestiä eteenpäin. Siksi toivoisin, että ihmiset kysyisivät rohkeasti, miksi käytän huivia”, sanoi Farhia Mohamed, 20.\nVladan ortodoksiseen uskoon kuuluva ristinmerkki herättää silloin tällöin huomiota, ja hän on saanut selitellä myös kirkossa käyntiään. ”Suurin ongelma on kuitenkin, että kaverit eivät uskalla kysyä uskostani, vaan vaikenevat kohteliaasti”, huomautti Vlada Wahlstén, 27.\nMiten uskonnonvapaus sitten toteutuu Suomessa? ”Luterilaisten kristittyjen osalta uskonnonvapaus toteutuu Suomessa kyllä ulkoisesti, mutta vapautta rajoittavat mielemme lukot, jotka estävät meitä olemalla aidosti vapaita”, pohti Kalle Kuusniemi, 27.\n”Suomessa on hyvä uskonnonvapaustilanne, mutta esimerkiksi muslimien on ollut vaikea saada omia tiloja. Olisi kaikille eduksi, jos moskeijoiden ei tarvitsisi olla kerrostalojen rapuissa, jotka täyttyvät perjantaisin rukoilemaan kiiruhtavista muslimeista”, havainnollisti Nahla Hewidy, 20.\nYleisö osallistui vilkkaasti paneelikeskusteluun tarjoten myös uskontokriittisiä äänenpainoja. Kysymys siitä, pitäisikö uskonnoista luopua kokonaan maallistuneen yhteiskunnan pyöriessä omalla painollaan, kirvoitti nuorilta kannanottoja.\n”Julkinen areena on tehty jo liian neutraaliksi uskonnoista. Uskonnot pitäisi tuoda yhteiskunnallisen keskustelun ytimeen!”, Kalle sanoi. Farhia kannatti ajatusta. ”Olisi virhe kieltää uskonto, koska silloin monet ihmiset menettäisivät toivon”. Nuoret korostivat, että yhteiskunta rauha järkkyy, jos joiltakin viedään oikeus harjoittaa uskontoa. Toisaalta usko ei saisi johtaa myöskään yhteiskunnasta eristäytymiseen.\nPaneelikeskustelun aloituspuheenvuoron piti Ilari Rantakari, joka nosti puheenvuorossaan esille uskontodialogin saavutuksia. Keskustelun päätteeksi Waliid Hammoud veti yhteen keskustelua todeten, että nuorilla on aina ollut tahto ja voima muuttaa maailmaa. Nuorten uskovien välisen dialogin tärkeintä antia on oppia tuntemaan toisin uskovia suorassa kohtaamisessa ilman median välittämiä ennakkoluuloja.\nMarjo Tuovinen, SKY


Kakkupuoti MariAnnika: joulukuuta 2011\nLähettänyt Kakkupuoti MariAnnika klo 20.47 Ei kommentteja:\nTätä kakkua syötiin jo itsenäisyyspäivänä, mutta nyt vasta ehdin päivittämään postauksia. Hmm, joulunaluskiireitä...\nPainele taikina irtopohjavuoan / reunavuoan pohjalle ja jonkin verran reunoille\n1 tlk toffeeksi keitettyä kondensoitua maitoa\nSekoita puolukkasurvos ja toffee, ja kaada seos taikinapohjan päälle.\n1 levy (130g) Pandan tummaa suklaata\nSulata suklaa ja voi, lisää seokseen ranskankerma. Levitä suklaaseos jäähtyneen, kevyesti lämpimän kakun päälle ja anna jähmettyä. Koristele.\nTämä kakku lähti aamuvarhaisella matkustamaan pienen pojan isoäidin mukana sankarin ensimmäiseen suureen juhlaan :)\nTäytteenä kakussa on laktoositon mansikka-vadelmamousse, päällä marsipaani koristeineen.\nTänään juhlii syntymäpäiväänsä äiti, joka osallistuu aktiivisesti lastensa harrastuksiin ja varsinkin siihen huolto- ja kuljetuspuoleen. Siksi kakun koristeeksikin päätyi auto, joka on jo saanut taksin maineen :)\nTäytteenä kakussa on mansikka- ja valkosuklaamousset.\nOmenapuitten hoitoa harrastava pariskunta viettää tänä viikonloppuna kultahääpäiväänsä, ja omenaisen teeman mukaisesti kakkukin sai pukeutua talvesta huolimatta omenankukkiin -ja oksasaksiin :)\nTäytteenä kakussa omena-vaniljamousse:\n1 prk (0.33dl) flora vanillaa\nTätä kakkua tarjoilin eilisille iltavieraille jälkiruoaksi puolukkatryffelien kanssa\nKakku on laktoositon ja gluteeniton.\nPohja on sama mitä useimmiten näissä gluteenittomissa käytän, ainakin tästä postauksesta löytyy resepti.\n1 prk (0.33dl?) laktoositonta vaahtoutuvaa vaniljakastiketta\nn. 4-5 dl omenasosetta\n- vaahdota kerma ja vniljakastike, sekoita joukkoon rahka ja omenahillo\n- sekoita vaahtoon liotetut liivatteet, kaada irtopohjavuokaan pohjan päälle ja hyydytä kakkua jääkaapissa muutaman tunnin ajan / yön yli\nn. 2-3 dl omenasosetta\n- liota liivatteet ohjeen mukaan ja sekoita hilloon, kaada seos hyytyneen kakun päälle ja hyydytä\nKoristeena manteilastuja ja marsipaani-omenankukkia\nTeki mieli tehdä jotain suklaista herkkua huomisille iltavieraille ja löysin NamiHiiren syksyisestä kakkukilpailusta palkintona saamastani Leivotaan-lehdestä tämän puolukkatryffelien aivan upean reseptin:\n- paloittele suklaa kulhoon ja lisää voi, sulata vesihauteessa ja sekoita tasaiseksi\n- riko pakastepuolukat kevyesti haarukalla ja sekoita ne suklaamassaan creme fraichen ja tomusokerin kanssa\n- anna seoksen hyytyä jääkaapissa 30-40 min\n- pyörittele jäähtyneestä, hyytyneestä massasta kaakao-kanelijauheessa tryffeleitä\nTryffeleistä tuli aivan upean suklaisia mutta raikkaita, näitä teen varmasti vielä toistekin!


MIEHET PERJANTAINA ALAJÄRVEN VIERAAKSI | ISB\nMIEHET PERJANTAINA ALAJÄRVEN VIERAAKSI\nMiesten edustusjoukkue matkaa perjantaina SC Alajärven vieraaksi runkosarjan ensimmäiseen vieraspeliinsä. Kolmen pelin jälkeen Alajärven pistetili on vielä avaamatta, mutta aiemmilta vuosilta on todettu, että Vimpelin liikuntahalli on vaikea paikka ilmajokisille.\nAlajärvi on kokenut hieman muutoksia viime kauden ryhmäänsä. Erityisesti SPV:n a-junioreiden nousu takaisin SM-sarjaan teki isoa lovea alajärveläisten riveihin. Viime kauden parhaan pistemiehen Henrik Nyrhisen nimeä ei löydy enää rinnakkaisedustuksien listalta. Samoin puolustuksen johtohahmona häärinyt Valtteri Välisaari edustaa ainoastaan SPV:tä. Tai edustaisi, ellei paha polvivamma olisi pilannut nuoren miehen kautta. Lisäksi Joonas Viitala lähti paikkaamaan Nurmon Jymyyn syntynyttä maalivahtivajetta.\nAlajärvi aloitti kautensa kotipelillä Toholammin Urheilijoita vastaan. Vielä ajassa 53:16 alajärveläiset kavensivat 4-5:een, mutta lopulta TU sai maalihanat auki ja vei ottelun selvin 4-10 lukemin. Kahdessa muussa ottelussa vierasreissut ovat edelleen tuottaneet alajärveläisille ongelmia. Sekä MLT (11-4), että FBC Remix (10-6) olivat vähemmän vieraskoreita isäntiä. Koko viime kaudella SC alajärvi onnistui vieraissa hakemaan ainoastaan yhden voiton, kun TU kaatui lukemin 6-11. Kotipeleissä saldo oli vastaavasti neljä voittoa ja viisi tappiota. Voidaankin siis todeta, että joukkue elää vahvasti kotipeliensä pisteillä.\nISB majailee kolmen kierroksen jälkeen sarjan piikkipaikalla. Joskin on todettava, että sen sijoituksen arpominen on vaatinut hieman pidempää matematiikan kaavaa. Yhteensä kuusi joukkuetta kymmenestä on aloittanut kautensa kahdella voitolla ja yhdellä tappiolla. Näyttääkin viimein siltä, että sarjasta on luvassa erittäin mielenkiintoinen ja pelit voivat aidosti mennä ristiin.\nAinoastaan kotiotteluita sarjassa pelannut ISB kävi viime viikonloppuna ottamassa reissukilometrejä Suomen Cupin muodossa. Rovaniemeltä tuomisina oli maalin tappio ja pelit cupin osalta päättyivät siihen. Puolustuspelaamisessa oli vahvasti parannettavaa, joten kymmenestä omiin menneestä lähdetään tiputtamaan useampaa maalia pois. Toki aiemmat vuodet ovat osoittaneet, ettei Vimpelin haastava parketti suosi juuri pikkunäppärää pallonsiirtelyä, vaan suoraviivaista pelityyliä. Näin maalilukematkin ovat tavanneet nousta hieman. Viime kaudella vastaava peli päättyi ISB:n 8-10 voittoon ja edelliskaudella tuomisina oli 7-6 tappio.\nSC Alajärvi – ISB perjantaina klo 19:30 Vimpelin liikuntahalli\nSeuraava EDUSTUKSELLE VOITTO MAALIRIKKAASTA OTTELUSTA\nEdellinen MIESTEN SUOMEN CUP PÄÄTÖKSEEN